text:
10.07.2017. Hormatly Prezidentimiz Gurbanguly Berdimuhamedowyň tabşyrygy boýunça türkmen wekiliýeti GFR-e bardy, bu ýerde şu gün “Türkmenistan — Germaniýa: geljegi uly hyzmatdaşlygyň mümkinçilikleri” atly bilelikdäki işewür çäräniň birinji güni geçirildi.
Döwlet Baştutanymyz ýurdumyzyň senagat kärhanalarynyň işini täze derejä çykarmak maksadynda dünýäniň öňdebaryjy önüm öndürijileri, şol sanda nemes önüm öndürijileri bilen hyzmatdaşlyk gatnaşyklaryny giňeltmegiň möhümdigini belleýär. Şu günki çäre Türkmenistanyň Ýewropa ýurtlary bilen dostlukly gatnaşyklaryny we özara bähbitli hyzmatdaşlygyny has-da ösdürmäge, daşarky bazarda ýurdumyzyň pudaklarynyň ornuny berkitmäge, olaryň eksport, innowasion we maýa goýum mümkinçiliklerini artdyrmaga gönükdirilendir.
GFR bilen nobatdaky bilelikdäki çäräniň maksatnamasynda iki ýurduň döwlet we işewür toparlarynyň wekilleriniň resmi duşuşyklarynyň tapgyry, türkmen wekiliýetiniň agzalarynyň “Neufeld” kompaniýasynyň önümçilik bölümlerine baryp görmegi ýaly çäreler göz öňünde tutuldy. Bu kompaniýa azyk senagatynda ýöriteleşdirilip, “BASF” iri himiýa konserniniň “SAP SE” programma üpjünçiligini öndüriji bolup durýar.
Gepleşikler we geňeşmeler özara gatnaşyklara täze çemeleşmeleri, söwda-ykdysady gatnaşyklaryny, işewür gatnaşyklary we ylmy-tehniki hyzmatdaşlygy ösdürmegiň has amatly ugurlaryny kesgitlemäge we ylalaşmaga bagyşlandy.
Milli ykdysadyýete maýa goýumlaryny artdyrmak, iri möçberli taslamalara täze serişdeleri çekmek köp babatda kompaniýalaryň, işewür toparlaryň wekilleriniň, dünýä işewürligi babatda seljerijileriň we bilermenleriň maglumatlar bilen üpjünçiligine bagly bolýar.
11-nji iýulda türkmen-german işewürler maslahaty, türkmen önümleriniň sergisi hem-de Ýapyk binalarda we söweş sungaty boýunça V Aziýa oýunlarynyň tanyşdyryş dabarasy geçiriler. Garaşylyşy ýaly, maslahatyň işine GFR-iň döwlet kärhanalarynyň we edaralarynyň wekilleriniň 100-e golaýy, kompýuter tehnologiýalary, nebitgaz we himiýa senagaty, energetika, gurluşyk we gurluşyk serişdeleriniň önümçiligi, maşyngurluşygy, oba hojalygy we azyk senagaty, ulag we logistika, kommunikasiýa pudaklary, bank işi, ätiýaçlandyryş, saglygy goraýyş we bilim ýaly ugurlarda işleýän nemes kompaniýalarynyň ýolbaşçylary gatnaşarlar.
Türkmenistanyň Söwda-senagat edarasy, biziň ýurdumyzyň Maýn boýundaky Frankfurtdaky konsullygy, şeýle hem “SAP SE” we “CLAAS” kompaniýalary çäräniň jogapkär guramaçylary bolup durýarlar.
Gün tertibine söwda-ykdysady gatnaşyklaryny meýilleşdirmek boýunça täze teklipler girizildi. Taraplar hyzmatdaşlykdan köp zada garaşýarlar hem-de özara mümkinçilikleri netijeli peýdalanmak hakynda işewür pikirleri ara alyp maslahatlaşarlar, ozaly bilen, Türkmenistanyň ykdysadyýetini diwersifikasiýalaşdyrmagy, önümçilige, senagat düzümine ýokary tehnologiýalary giňden ornaşdyrmagy nazara almak bilen ara alyp maslahatlaşarlar. Şunuň bilen baglylykda, milli Liderimiz Gurbanguly Berdimuhamedow “Biz gerimi boýunça aýgytly, geljegi uly bilelikdäki taslamalaryň zerur bolan döwründe ýaşaýarys. Olar ykdysady hyzmatdaşlygyň kerwenbaşysy bolup, ony ösdürmegiň täze sepgitlerini açyp bilerdi” diýip belleýär.
Forumda döwletimiziň ykdysady kuwwatyna hemmetaraplaýyn baha berler, dürli pudaklarda ýaýbaňlandyrylan özgertmeler häsiýetlendirilip, has ähmiýetli görkezijiler we olary ösdürmegiň mümkinçilikleri bilen tanyşdyrylar, Türkmenistanyň we GFR-iň arasyndaky haryt dolanyşygynyň häzirki ýagdaýy seljeriler hem-de iki ýurduň bähbitlerini nazara almak bilen onuň möçberlerini has-da artdyrmak üçin çäreler ylalaşylar.
Ykdysady özgertmeleriň innowasion esasyna, ýurdumyzdaky maýa goýum ýagdaýyna hem-de daşary ýurt kompaniýalarynyň işlemegi üçin döredilýän şertlere aýratyn üns berler, munuň özi daşary ýurt işewürleri üçin uly mümkinçilikleri berýär.
Syýasy durnuklylyk, demokratiýalaşdyrmaga tarap alnan ugur, kanunyň rüstemliginiň berkidilmegi hem-de maliýe-gözegçilik ulgamynyň döredilmegi, bank düzümleriniň we ätiýaçlandyryş bazarynyň ösdürilmegi maýa goýmak üçin Türkmenistanyň özüne çekijiliginiň esaslary bolup durýar.
Maýalary höweslendirmek maksady bilen, işewürlik gurşawy gowulandyrylýar, eksport ugurly senagaty ösdürmek boýunça strategiýa işlenip taýýarlanyldy we üstünlikli amala aşyrylýar. Netijede, 2017-nji ýylyň birinji ýarymynda Türkmenistanyň jemi içerki önümiň ösüşi 6,4 göterime deň boldy.
German kompaniýalary ýurdumyzda uzak möhletleýin taslamalary amala aşyrmaga uly goşant goşýarlar. Olaryň hatarynda “Siemens”, “Daimler”, “CLAAS”, “Rohde & Schwarz”, “Dresser-Rand” ýaly kompaniýalaryň Türkmenistanda köpýyllyk we netijeli işlerini görkezmek bolar.
German işewür toparlaryny gyzyklandyryp biljek uly ugurlaryň hataryna Türkmenistanda döwrebap, multimodal ulag düzümini ösdürmek degişli bolup durýar. Häzir ýurdumyzda iri ulag merkezleriniň we geçelgeleriniň—awtomobil we demir ýollarynyň giň gerimli ulgamy döredilýär, howa ýük daşamalary we deňiz gämiçilik pudaklary döwrebaplaşdyrylýar. Hususan-da, Türkmenistan Hazaryň kenarynda täze Türkmenbaşy portuny gurýar, ol yklymda esasy logistik merkezleriň birine öwrüler.
Aziýa, Ýewropa we Ýakyn Gündogar bazarlaryna çykmak bilen, “Gündogar — Günbatar” we “Günorta — Demirgazyk” ugurlary boýunça sebitara ulag-üstaşyr geçelgelerini döretmek babatda hyzmatdaşlyk strategik ugur bolup durýar.
Ulag-aragatnaşyk pudagynda iri awia daşaýjy “Lýuftganza”, Germaniýanyň ulag-ekspedisiýa kompaniýalary bilen işewür gatnaşyklary ösdürmek üçin mümkinçilikler bar.
Energetika ulgamynda hyzmatdaşlygyň hem geljegi uly bolup, hormatly Prezidentimiz Gurbanguly Berdimuhamedowyň bu pudagy ösdürmegiň strategiýasy ýangyç serişdeleriniň iberilmegini özleşdirmegi ugur edinýär, türkmen tebigy gazyny daşarky bazarlara, şol sanda Ýewropa bazarlaryna çykarmagyň köpugurly şahalaryny döretmek ugrunda çykyş edýär.
Germaniýanyň nebit-gaz senagaty enjamlaryny öndürýän kompaniýalary üçin ýurdumyzyň durmuşa geçirýän Türkmenistan — Owganystan — Pakistan — Hindistan gaz geçirijisiniň gurluşygy, tebigy gazy gaýtadan işlemek hem-de soňra onuň esasynda polietilen, polipropilen, sintetiki benzin hem-de beýleki önümleri öndürmek boýunça kärhanalar ýaly iri desgalar uly mümkinçilikleri açýar. Bularyň ählisi dünýäniň himiýa senagatynda işleýän ägirt uly düzümleri bilen hyzmatdaşlygy ýola goýmak üçin giň meýdançadyr.
Türkmenistan şeýle hem elektroenergetika we elektrotehniki pudaklarda, şol sanda Türkmenistandan Owganystana we Pakistana elektrik geçiriji ulgamlary çekmek boýunça halkara taslamalaryny durmuşa geçirmekde geljekde hyzmatdaşlyk etmegiň meselelerini içgin ara alyp maslahatlaşmaga taýýardyr.
Obasenagat toplumy hem-de Türkmenistana oba hojalyk tehnikasyny ibermek babatynda hyzmatdaşlygy mundan beýläk-de ösdürmek, inžener-tehniki işgärleri taýýarlamak ikitaraplaýyn gatnaşyklaryň möhüm ulgamy bolup durýar.
Lukmançylyk senagaty we farmasewtika, biotehnologiýa, optika, syýahatçylyk hyzmatdaşlygyň ileri tutulýan ugurlary bolmagynda galýar. “Siemens”, “Hospitalia international”, “Fresenius Medical Care”, “Drager” we “B.Braun” kompaniýalarynyň lukmançylyk enjamlary hem-de derman serişdeleri ýurdumyzda uly islegden peýdalanýar.
Türkmenistan Germaniýanyň maliýe ulgamynyň döredilmeginiň hem-de üstünlikli hereket etmeginiň, onuň maliýe-karz edaralarynyň, ätiýaçlandyryş kompaniýalarynyň, biržalarynyň oňyn tejribesini özleşdirmäge hem-de ornaşdyrmaga gyzyklanma bildirýärler. “Doýçebank” we “Komersbank” döwletimiziň öňden gelýän we ygtybarly hyzmatdaşlarydyr, olar beýleki nemes maliýe edaralarynyň tekliplerine hem garamaga taýýardyr.
Türkmenistanyň ykdysady strategiýasynda jemi içerki önümiň möçberinde hususy bölegiň kärhanalarynyň paýynyň tapgyrlaýyn artdyrylmagy göz öňünde tutulýar. Şol sebäpli hem, iki döwletiň işewürlik bileleşikleriniň ugry boýunça göni we ýygjam gatnaşyklaryň ýola goýulmagy, maýa goýumlarynyň çekilmegi, dolandyryşyň netijeli usullarynyň, öňdebaryjy dolandyryş çözgütleriniň ornaşdyrylmagy hyzmatdaşlygyň möhüm ugurlarydyr.
Hormatly Prezidentimiz Gurbanguly Berdimuhamedowyň nygtaýşy ýaly, Türkmenistan nemes kompaniýalarynyň ýurdumyzyň ykdysadyýetiniň dürli pudaklarynda üstünlikli işlemegi üçin iň amatly şertleri döretmäge taýýardyr. Ýurdumyz oňyn başlangyçlar we teklipler, jogapkärli we ygtybarly hyzmatdaşlyk üçin hemişe açykdyr. Şu gezekki geçirilýän foruma hem uzak möhletleýin söwda-ykdysady gatnaşyklary giňeltmekde we pugtalandyrmakda möhüm çäre hökmünde garalýar.
Taraplar medeni-ynsanperwer ulgamynda hem bilelikde üstünlikli işlemegiň oňyn tejribesini topladylar. GFR-iň sungat ussatlarynyň Türkmenistanda guralýan konsertleri hem-de ýurdumyzyň Medeniýet ministrligi we Germaniýa Federatiw Respublikasynyň Türkmenistandaky ilçihanasy bilen bilelikde geçirilen beýleki medeni çäreler asylly däbe öwrüldi. Golýazma mirasyny hem-de arheologiýa tapyndylary gorap saklamak ulgamynda türkmen we nemes alymlarynyň bilelikdäki işi hem netijeli häsiýete eýedir.
Şunuň bilen baglylykda, Margianada — Türkmenistanyň çäklerindäki bürünç eýýamynyň şalygynda ýüze çykarylan gymmatlyklaryň sergisini guramak baradaky geçen ýyl gazanylan ylalaşyk uly ähmiýete eýedir, sergini 2018-nji ýylda GFR-de geçirmek göz öňünde tutulýar.
Syýahatçylyk ulgamynda baý tejribä eýe bolan Germaniýanyň kompaniýalary myhmanhana hojalygy, işjeň dynç alşyň düzümi, iň täze “ýaşyl” tehnologiýalary peýdalanmagyň esasynda tebigy, arheologiýa we taryhy-medeni desgalary abadanlaşdyrmak ulgamynda uly ýardam berip bilerler.
“Türkmenistan — Germaniýa: geljegi uly hyzmatdaşlygyň mümkinçilikleri” atly forumyň guralmagy nemes işewürlik toparlarynyň ýurdumyz bilen hyzmatdaşlygyň çuňlaşdyrylmagyna uly gyzyklanma bildirýändikleriniň, olaryň geljegi uly türkmen bazarynda öz orunlaryny giňeltmäge, milli Liderimiz Gurbanguly Berdimuhamedowyň başlangyjy bilen durmuşa geçirilýän iri möçberli döwlet maksatnamalarynyň amala aşyrylmagyna gatnaşmaga çalyşýandyklaryna şaýatlyk edýär, hormatly Prezidentimiziň başlangyçlary bolsa giň halkara goldawyna eýe boldy.
Türkmen döwlet habarlar agentligi


c: text/html

text:
BMG-niň Adam hukuklary boýunça baş komissary Zeid Raad Al Hussein 1991-nji ýylda Sowet Soýuzynyň dargamagyndan soň garaşsyzlygyny yglan eden Özbegistana bu wezipede ilkinji gezek sapar edýär.
Zeid ýurduň ýolbaşçylary, şol sanda prezident Şawkat Mirziýaýew bilen duşuşdy.
Human Rights Watch (HRW) guramasynyň Ýewropa we Merkezi Aziýa boýunça müdiri Hýu Williamson, 10-12-nji maýda amala aşyrylýan bu sapar prezident Mirziýaýewiň başga pikire çydam etmedik we Özbegistany çärýek asyrdan köp wagtlap berk gözegçiliginde saklan öňki prezident Karimowyň etmişleriniň “sahypasyny öwürmegi” üçin pursat bolar diýip, Twitter sahypasynda ýazdy.
Mirziýaýew 30 million ilatly üzňe ýurdy açmak we beýleki ýurtlar, ilkinji nobatda goňşy ýurtlar bilen gatnaşyklary gowulandyrmak niýetini görkezýän käbir ädimleri ätdi.
HRW guramasynyň Ýewropanyň mediasy boýunça müdiri Andrew Stroehlein “eger Özbegistan öz ugruny üýtgedýändigini görkezjek bolsa, bu, sapardan başga köp zady talap edýär” diýdi.
“1000 çemesi syýasy tussagy boşatmakdan başlamaly” diýip Stroehlein belledi.

robotstxt: allowed

filter: keep


text:
5 Mayıs 2016 Perşembe
Türkmen Arhiwi Žurnalynyň Täze Sany
Türkmenistanyň Ministrler Kabinetiniň ýanyndaky Baş arhiw müdirligi tarapyndan taýýarlanan “Türkmen arhiwi” atly taryhy- resminama, ylmy – taglymat we usulyýet žurnalyň nobatdaky sany çapdan çykdy. Onuň sahypalarynda ýurdumyzyň durmuşynda bolup geçýän iňňän möhüm jemgyýetçilik-syýasy wakalar, şeýle hem dürli ugurlar boýunça maglumatlar ýerleşdirilýär.
Neşir hormatly Prezidentimiz Gurbanguly Berdimuhammedowyň 2015-nji ýylyň 10-njy sentýabrynda “Awaza” milli syýahatçylyk zolagynda geçirilen Ýaşulularyň maslahatynda sözlän sözi bilen açylýar. Ählumumy maslahatyň barşynda ýurdumyzy mundan beýläk-de hemmetaraplaýyn ösdürmegiň, täze taryhy eýýamda Türkmenistanda amala aşyrylýan durmuş – ykdysady we demokratik özgertmeleri durmuşa geçirmegiň möhüm wezipeleri ara alnyp maslahatlaşyldy.
Bu bölümde döwlet Baştutanymyzyň uly halkara maslahatlarda, şol sanda BMG – niň Baş Assambleýasynyň 70-nji mejlisinde eden çykyşlary, milli Liderimiziň ýurdumyzyň durmuşynda ähmiýetli wakalar mynasybetli ýüzlenmeleri çap edilýär. Mundan başga-da, beýleki resmi maglumatlaryň ýygyndysy okyjylaryň dykgatyna hödürlenilýär, olaryň hatarynda Mejlisiň kabul eden kararlarynyň birnäçesi bar.
Žurnalyň “Täze neşirler” diýen bölüminde geçen ýylyň dowamynda çap edilen Türkmenistanyň Prezidentiniň eserleri barada synlar ýerleşdirilýär. Bu seljerme synlarynda milli Liderimiz Gurbanguly Berdimuhamedowyň syýasy strategiýasynyň çuňňurlygy, täzeçilligi we döredijilikli mazmuny beýan edilýär. Türkmen halkynyň baý taryhy-medeni mirasyny geljekki nesiller üçin gorap saklamak we dikeltmek bu syýasatyň ileri tutulýan möhüm ugry bolup durýar.
Žurnalda arhiw işine we ony mundan beýläk hem kämilleşdirmegiň meselelerine giň orun berilýär. Okyjylar Baş arhiw müdirliginiň döredilmeginiň 90 ýyllygyna, Kinofotofono resminamalarynyň Merkezi döwlet arhiwiniň 40 ýyllygyna bagyşlanan makalalar bilen hem tanşyp bilerler. Şeýle hem ýurdumyzyň welaýat döwlet arhiwleriniň iş tejribesi bilen tanyşdyrýan maglumatlar hem okyjylar üçin gyzykly bolar. Žurnalda çap edilen guramalaryň işindäki resminamalaryň saklanyş möhleti görkezilen birkysmy sanawy hünärmenler üçin gollanma bolup hyzmat eder.
Döwletimiziň we jemgyýetimiziň durmuşyndaky ägirt uly özgertmeler ýurdumyzyň yzygiderli ösüşiniň ygtybarly binýadyna öwrüldi, halkara giňişliginde Diýarymyzyň barha artýan abraýyny şertlendirdi. Berkarar döwletiň bagtyýarlyk döwrüniň her bir ýyly ajaýyp üstünliklere beslenýär. Türkmenistanda Bitaraplyk we parahatçylyk ýyly diýlip yglan edilen 2015 – nji ýyla bagyşlanan makalalarda hormatly Prezidentimiz Gurbanguly Berdimuhamedowyň ýolbaşçylygynda türkmen halkynyň gazanan üstünlikleri öz beýanyny tapýar.
“Saglyk” döwlet maksatnamasynyň 20 ýyllygy barada makalalar žurnalda aýratyn orny eýeleýär. Bu bölümiň giriş makalasynda bellenilişi ýaly, ýigrimi ýylyň dowamynda ýurdumyzda içi möçberli deňsiz-taýsyz özgertmeler yzygyiderli amala aşyrylýar. Milli saglygy goraýşyň hil taýdan täze derejä çykarylmagy bu işleriň netijesi boldy. Şunuň bilen baglylykda, halkymyzyň saglygy hakyndaky aladany Türkmenistanyň döwlet syýasatynyň ileri tutulýan ugury hökmünde kesgitlän milli Liderimiziň ýurdumyzyň lukmançylyk ylmyny we işini ösdürmekde, degişli düzümleri döwrebaplaşdyrmakda bitiren ägirt uly işi nygtalýar. Döwlet Baştutanymyzyň yzygiderli üns bermegi netijesinde türkmenistanlylar dünýä derejesindäki häzirki zaman lukmançylyk kömeginiň köp görnüşlerinden peýdalanmaga mümkinçilik aldylar.
Mary şäheriniň 2015-nji ýylda Türki dünýäsiniň medeni paýtagty diýlip yglan edilmegi ýaly şanly waka maglumatlaryň aýratyn ýygyndysy bagyşlanýar. Bu ýerde Türkmenistanda taryh ylmynyň ösüşine uly goşant goşan alymlar barada gyzykly makalalar ýerleşdirilipdir.
«Türkmen arhiwi» žurnalynyň sahypalarynda çap edilen makalalarda ylmy nukdaýnazardan beýan etmegiň gysgalygy hem-de düşnükliligi bilen utgaşmagy neşiriň tapawutly tarapy bolup durýar. Şeýlelikde, “Türkmen arhiwi” žurnalynyň täze sany diňe bir hünärmenler we taryhy söýüjiler üçin däl, eýsem, giň okyjylar köpçüligi üçin hem gyzykly bolar.
Kaydol: Kayıt Yorumları (Atom)


text:
Ukrain güýçleri tarapyndan ýurduň günortasyndaky Luhansk regionda tussag edilen orsýetli adam 10 ýyl türme tussaglygyna höküm edildi.
25-nji ýanwarda bu regionyň sudy Wiktor Ageýewi terrorizmde we ýaraglary bikanun saklamakda günäli tapyp, şol güni hem ýyl kesdi. Bu barada Ageýewiň aklawçysy Wiktor Çewhuz Facebook sosial ulgamynda ýazan maglumatynda mälim etdi.
Geçen ýylyň iýun aýynda ukrain häkimiýetleri Ageýewiň uruş operasiýalary döwründe tussag edilendigini we şol operasiýalaryň dowamynda Russiýa tarapdar iki separatistiň we bir orsýetli harby ofiseriň öldürilendigini aýdypdy.
Russiýanyň Goranmak ministrligi Ageýewiň tussag edilen mahaly işjeň harby gullukçy bolandygyny inkär edipdi.


text:
Gülüstan welaýaty özboluşly geografiki häsiýete eýe bolany üçin, hasylly ýerler gerekli suwlaryny Horasanyň hem Elburs daglyklaryň garlarynyň eremegi netijesinde üpjün bolýar ,
Gülüstan welaýatynyň ýapdyr derýalary ýaşaýyş hem ekerançylygyň esasy şadamary hökmünde, bu ülkäniň daýanjy bolup durýar .
Tebigatyň döredýän şertleri boýunça, dürli akar suw hem derýalaryň emele gelmeginiň netijesinde, derýalar aşakdaky häsiýetde aýratynlaşýar :
- Gülüstan welaýatynyň derýalarynyň köpüsi hemişelik, demirgazyk bölegine, käbirleri öz akabasynda belli pasyllarda akýan derýa öwrülýär.
- Jülgäniň uzaklygy üçin ondan geçýän derýalar uzakdan gözbaş alýar.
- Käbir derýalaryň suwlary şor ýerlerden ýa-da ýeriň şor çeşmeleriniň oňa dökülmegi sebäpli öz öz akabnasynyň soňky ugrunda şor suwa öwrülýär.
Türkmensähranyň Gülüstan welaýatynyň esasy möhüm derýalary Etrek, Gürgenm we Garasuw derýalary bolup durýar.
1). ETRERK DERÝASY:
Bu derýa Horasan welaýatynyň Goçan şäheriniň demirgazygyndaky Hezarmesjit daglaryndan gözbaş alyp, daglyk ülkeleriniň üsti bilen serhet boýundaky depejiklere gelip ýetende, Garaşsyz Türkmenistanyň Summar derýasy bilen birigýär. Etrek derýasynyň uzynlygy 500 k/metr bolup şondan 120 kilometri iki ýurt, ýagny Garaşsyz Türkmenistan bilen Eýran Yslam Respublykasynyň serhetleriniň araçägi bolup durýar. Bu derýa Garaşsyz Türkmenistanyň içinde Hazar deňziniň Esenguly aýlagyna guýýar. Häzirki döwürde bu derýadan köp möçberde peýdalanylýandygy sebäpli we suw çykaryjy enjamlarynyň gurulmagy bilen, suw joşgunly akýan mahallaryndan başga wagtlarda onuň akymy deňze ýetmän galýar.
Netijede Gyzyl Etrek etraplaryndan beýläk Esenguly etrabyna çenli ýylyň dürli pasyllarynda çynlakaý suw ýetmezçilikleri bolup durýar. Etrek derýasy öz akabasynyň dowamynda köplenç ýumuşak we ergin depejikleriň üstünden geçýär, şonuň üçin belent diwarlar ýaly çuňňir olum- gaýalar emele gelip batgaly suw akýar. Etregiň has akymly pasly ýaz aýlarynyň başlaryndan başlanýar. Bu derýa öz akyt ugurunyň boýa-boylugyndaky köliň hem kölçeleriň ýyllyk suw goýumuny üpçün edip, onuň suwy tomus aýlarynda kemelip gidýär. Bu derýa, egrem-bugram görnüşinde gaýa gerişläp duran depe hem depejikler bilen dowam edýär.
2). GÜRGEN DERÝASY:
Gürgen derýasyna Zaw, Dug, Dilabat, Ramiýan, Mämmetabat ýaly şahamçalar guýup ol gündogar Elburs [1]
daglarynyň demirgazyk hemde Horasan daglyklarynyň eteklerinden gözbaş alýar. Kümmetkowus, Akgala we Hojanepes şäherinden geçip Çarkly abasynyň günbatarynda emele getiren bir ýarym adajygyň içi bilen, üç burçly “dilta” görnüşde uly göwrum açyp Hazar deňzine guýýar. Bu derýanyň suwyndan peýdalanmak hem daýhançylyk işlerini alyp barmak üçin Ammarolum etrabynyň gündogarynda “Sedd-e-Woşmgir” atly suw bendi guruldy. Bu derýa Türkmensährany, orta arasyndan ikä bölüp, 300 kilometr uzynlygy bilen deňze guýýar.”[[2]
] 7
Ýagyşly ýyllarda suw joşgunlarynyň öňüni almak üçin ekerançylyk meýdanlarynyň üsti bilen deňze tarap joşýan ugurlaryndan ganawlar ýaly kanal enjamlaryny gazylypdyr.
Şeýle çäreleriň geçirilmegi bir tarapdan ekerançylyk meýdanlaryny suw bilen üpjün etse, beýleki bir tarapdan bolsa, ekin meýdanlaryny hem oba-şäherleri suw-sil heläkçiliklerinden goralga bolup durýar.
3).GARASUW DERÝASY:
Bu derýa gülüstan welaýatynyň, günbatar giňişliklerinden akýar. Ol Elburs daglyklarynyň Eleň (Alaň) daglaryndan göz baş alyp, oňa Nomel, Zyýarat ýaly şahamçalar guýýar. Bu derýa Hazar deňziniň Gürgen aýlagyna guýýar. Gürgen şäheri agyz suwy hem-de ekerançylyk meýdanlary suw bilen üpjün etmek maksady bilen Nomel obasyndaky şahamçalaryň üstünden “Sedd-e-Köwser” atly bent gurulyp ulanylmaga berilipdir.
Gülüstan welaýatynyň Etrek-Gürgen sebitlerinde dürli köller emele gelipdir. Şolaryň birisi “Nowur” diýlip atlandyrylýarlar.Bu kölleri, ýaz hem gyş pasyllardaky emele gelýän suw joşgunlary bilen üpjün edilýär. Olar ýylyň yssy aýlarynda ekerançylyk, maldarçylyk hem awçylyk dolanşyklarynda rejeli we tutanýerli peýdalanylýar. Soňky ýyllarda “Jahad sazandegi” atly döwlet guramasyna degişli balykçylyk “Şilat” edarasy bilen “Ekerançylyk Hojalygy” edarasy hem-de hususy eýeçilik bölümleri tarapyndan beýle suw joşgunlarynyň öňüni almak hem-de suw ätiýäçlikleri köpeldi, balyk önümlerini ýola goýmak üçin welaýatyň mynasyp nokatlarynda dürli bentleri gurlupdyr. Bu bentler derýanyň suw joşgunlarynyň howpuny azaldyp, siliň heläkçilikli akymlarynyň öňüni alýar. Ikinji bir tarapdan ekerançylyk işlerini geçirmekde ulanylýar.
*Gürgen aýlagy
*GÜRGEN AÝLAGY We AŞYR-ADA:
Hazar deňziniň gündogar kenar ýakalaryndaky aýlaglara garanyňda Gürgen aýlagy iň uly aýlaglaryň biri bolup durýar. Ol Miýankale[1]
(Aşyrada) ýarym adasynyň Hazar deňziniň gündogar kenar ýakalaryna tarap öňe süýşmek netijesinde emele gelipdir. Gürgen aýlagynyň çuňlygy we giňligi ýerli geografiki şertleriň talabyna görä, Hazar deňziniň suw göwrüminiň gal-goply täsirleriniň astynda durýar.
Gürgen aýlagynyň meýdany 400 kwadrat kilometr, gündogar-günbatara tarap uzalyp, ini bolsa, 50 kilometr, 4-den 12 kilometre barabardyr. Gürgen aýlagynyň suw çuňlygy syka we günbatar böleklerinde suw şorlygynyň möçberi has sykalygy hem köp bugarmagy sebäpli Hazar deňziniň suw şorlygyndan köp mukdarda durýar. Elbetde Garasuw ýaly suwly derýalaryň aýlaga guýýan agzynda süýji suwyň köp akmagy sebäpli şorlyk derejesi pese düşýär. Gürgen aýlagyny dünýä möçberinde “köresuw” ölçeginde hasaba alýarlar. (köresuw kölçeleriň ölçegi has kiçi we syka bolýar.) Onuň özboluşly tebigy häsiýetine garap dünýäde 18 sany köresuwyň we Eýranda 9 sanysynyň biri diýip hasaba alýarlar.
. Gürgen aýlagyndaky sebitiň ýaşaýyş şertine, Hazar deňzi, derýalaryň oňa guýmagy we Myýankala adasynyň täsir ýetirmeginde bolup, suwdaky ýaşaýan jandarlar hem teňňeli we teňňesiz balyklaryň köpelmeginde, şeýle hem guşlaryň gyşlamagynda möhüm roly oýnaýar.
Balyklaryň çendenaşa köp awlanmagy, senagat suw galyndylarynyň, şaheriň hapa suwlarynyň hem dürli kanalizatsýalaryň oňa guýulmagy, bu aýlagyň suwunyň hapalanmagyna hem çäginiň zaýalanmagyna sebäp bolýar . Şonuň üçin bu sebiti kadaly düzgüne getirmegiň ugrunda dürli çareleri göz öňünde tutulýar.
Bu aýlagyň has giň göwrümi uly Aşyrada bilen Bendergez şäheriniň aralygynda 17 kilometr uzaklygy bolup, has insiz tarapy Behşähr( Bişäher) şäheri bilen Aşyradanyň aralygyndan 3-4 kilometrlik suwly bogaz ( teňňe ) Hazar bilen bu aýlagy birleşdirýär. Asyrlaryň dowamynda käbir halatlarda Aşyradanyň dört gyrasyny jähekläpdir. Ýöne Hazar deňziniň suwunyň kemelmegi zerarly onuň günbatar tarapy suwdan çykyp, guraklyga öwrülipdir. Bu ada 80 kilometrlik gündogar-günbatar jähede uzynlygy we 10-15 kilometr ini bilen “ ýarym ada “ bolup galypdyr. Onuň üçin öňki döwürlerde atlandyrylşy ýaly uly Aşyrada, Kiçi Aşyrada we Orta Aşyrada diýilen atlar ýok. Ýöne tutuşlygyna bir at bilen atlandyrylýar. Ýaňy ýatlap geçişimiz ýaly, öňki döwürlerde Aşyradanyň orta çäklerinde Sefewileriň döwründen galan galanyň bardygy sebäpli, oňa parsça “Miýan gäl,e” -diýlipdir. Emma Rus goşuny 1840-njy ýylda bu adany eýeläp, ol ýerde harby bazasyny gurnapdyrlar.” [[1]
] 8 . Oňa ruslar “Miýankala” -diýip atlandyryp, henize çenli il arasynda oňa “Miýankale” diýýärler. ... Dowamy
...


text:
Türkmenistan we Katar halkara guramalarynyň çäklerinde özara hyzmatdaşlyga meýillerini mälim etdiler
Hormatly Prezidentimiz Gurbanguly Berdimuhamedow Dohada iki ýurduň hökümet wekiliýetleriniň öňünde çykyşynda bu sapara Türkmenistan bilen Katar döwletiniň arasyndaky dostlukly gatnaşyklary ösdürmäge kuwwatly itergi berjek waka hökmünde garaýandygyny mälim etdi.
Halkara düzüminiň çäklerinde ilkinji nobatda bolsa Birleşen Milletler Guramasynyň, Yslam Hyzmatdaşlyk Guramasynyň çäklerinde özara gatnaşyklaryň meseleleri boýunça garaýşlaryň gabat gelýändigi bellenildi.
2017-nji ýylyň 2-nji fewralynda BMG-niň Baş Assambleýasynyň 71-nji maslahatynda 12-nji dekabry Halkara Bitaraplyk güni diýip yglan etmek barada Rezolýusiýa kabul edildi. BMG agza döwletler bu Rezolýusiýany biragyzdan goldadylar. Şunuň bilen baglylykda, bu resminama goldawy üçin Katara tüýs ýürekden hoşallyk bildirildi.
Bu waka Bitaraplyk syýasatynyň sebitde hem-de tutuş dünýä ýüzünde parahatçylygy, howpsuzlygy we durnukly ösüşi üpjün etmekde kuwwatly gural bolup durýandygyny äşgär etdi.


text:
Rus sudy bloggeri YouTube wideolary, şol sanda ybadathanada “Pkemen go” oýnuny görkezmek bilenýigrenje meçew bermekde wedindarlaryň duýgularyny masgaralamakda günäli tapyp, türmä basmakdan boýun gaçyrdy.
Uralyň Ýekaterinburg şäherindäki sud 22 ýaşyndaky Ruslan Sokolowskä, günäli tapanyndan soň, 3 ½ şertli tussaglyk hökümini çykardy. Onuň günäli tapylmagy hukuk aktiwistleriniň uly ýazgarmasyna sebäp boldy.
Şertli tussaglyk bloggeriň türmäniň içine salynmajakdygyny aňladýar.
Sokolowskiý sentýabr aýynda, bu oýnuň gyzan wagtynda – awgustda Ýekaterinburdaky ybadathanada “Pokemen go” oýnuny görkezýän wideony çap edeninden soňtussag edildi.
Sokolowskiniň YouTube kanalynyň şol wagt 300 müň çemesi abunaçysy bardy we onuň bu oýny ybadathanada oýnamagy döwlet telewideniýesinde berlen duýduryşyň yz ýanyna gabat geldi. Telewideniýe ol oýnuň dini ýerlerde oýnalmaly däldigini duýdurypdy.
Bu wideoda, kanalda ýerleşdirilen beýleki ýazgylarda bolşy ýaly, ykrar edilen ateist Sokolowskiý gödek sözleri ulanýardy we guramaçylykly diniň üstünden gülýärdi.
Netijede, Pokemen wideosy we beýlekiler ‘ýigrenje meçew bermek we dine ynanýanlaryň duýgularyny ynjytmak’ aýyplamalarynyň bildirilmegine getirdi.
Prokurorlar Sokowlowskä 3 ½ ýyl türme tussaglynyň berilmegini soradylar, emma ol özüniň hiç hili zorlukly hereket etmändigini we hiç bir jähtden ekstremist däldigini öňe sürdi.
Sudýa Ýekaterina Şoponýak öz höküminde eger-de ol üç ýyl synag möhleti içinde kanuny bozsa, şertli tussaglygyň hakyky tussaglyk bilen çalşyrylyp biljekdigini aýtdy. Şeýle-de ol sorag astyndaky YouTube wideolarynyň aýrylmalydygyny aýtdy.
Şoponýak metbugatda Sokolowskiniň diňe “Pokemen go” oýny üçin ýanalýan adam hökmünde häsiýetlendirilmeginiňbirtaraplylyk bolandygyny, onuň ýigrenç sözi we dindarlary masgaralandygy sebäpliaýyplanandygyny nygtady.
Sokolowskiý hökümden soň, sud jaýynyň daşynda žurnalistlere özüniň aklanmagyna garaşmandygyny, azatlyga çykamagyndan “örän kanagatlanandygyny” aýtdy.
Ol öz şertli tussaglygynyň hakyky tussaglyga öwrülmezligi üçin “jemgyýetçilige peýdaly bolmagy” planlaşdyrýandygyny hem sözüne goşdy.
Rus sudlarynda aklaw hökümleri seýrek çykarylýar. Kremliň tankytçylary bu sudlaryň köplenç prezident Wladimir Putiniň hökümeti we regional häkimiýetler bilen söwda gatnaşygyna girýändiklerini aýdýarlar.
Rus häkimiýetleri soňky ýyllarda, öz nukdaý nazarlaryndan,internetde ýigrenç sözüni ýa-da ekstremist häsiýetli materiallary ýerleşdiren şahslary berk yzarladylar.
Hukuk aktiwistleri bu meselede açylan jenaýat işleriniň köpüsiniň konstitusiýa tarapyndan goralýan sözlere degişli bolandygyny aýdýarlar.
Sokolowskiý esasan 2013-nji ýylda kabul edilen gapma-garşylykly kanun esasynda sud edildi, bu kanun dindarlaryň dini duýgularyny kemsitmek maksadyny yzarlaýan jemgyýetçilik hereketleri üçin 3 ýyl azatlykdan mahrum etmegi nazarda tutýar.
Şeýle-de bu kanun dini guramalaryň işlerine gatyşylmagyny jenaýat hasaplaýar we hukuk goraýjylar bu ýagdaýyň başga pikirlilileri sem etmek üçinulanylyp bilinjekdigini aýdýarlar.
Sokolowskiý hökümden soň bu kanuny tankyt etdi we internetde komment ýazan islendik adamyň türmä basylyp biljekdigini aýtdy.
Orsýetiň prawoslaw ybadathanasynyň täsiri Putiniň 17 ýyllyk dolandyryşy mahalynda kem-kemden güýçlenip, şu günki ýagdaýyna geldi. Orsýetlileriň aglaba köplügi özlerini prawoslaw hristian hasaplaýan-da bolsa, pikir soramalar olaryň juda az böleginiň ybadathana gatnaýandygyny görkezýär.


text:
Döwlet 1981-nji ýylyň 29-njy sentýabrynda Aşgabat şäherinde dogulýar. Ol orta mekdebi tamamlap, Türkmenistanyň Sport we Turizm Instutynyň Turizm bölüminde ýokary bilim alýar.Döwlet ýokary okuw jaýyny tamamlanyndan soň, Nebitdagda gulluk borjuny berjaý edýär.
Döwlet gulluk borjuny tamamlap, diktorlyk wezipesine başlaýar. Işlän döwründe ýurdumyzda meşhur hünärmen diktorlar bilen bile işleşyär. Döwlet ilki-ilkiler teleýaýlymda, radioda, janly hekaýalarda çykyş etýar. Bir wagtyň özünde döredijilik işlerine-de baş urýar we "Ýaşa meň üçin" "Söýdüm men" "Diňe seň üçin" ýaly birnäçe goşgylar döredýär.Döwlet diňe bir goşgy sungaty däl eýsem aýdym aýtmak bilen hem meşgullanypdyr. Muňa onuň aýdan "Gözel Baýramgül" aýdymy mysal bolup biler.
Döwlet Annageldiýew 2004-nji ýylda "Watan" radiokanalynda işlemäge başlaýar.Ol bu döwürde döwlet derejesinde geçirilen birnäçe konsertleri alyp barýar. 2006-nji ýyldan şu güne çenli teleýaýlymda habarlar bölüminde işläp gelýär.
Döwlet diňe öz goşgylary däl eýsem ussat şahyrlarymyzyň eserlerinden "Söýgi näme?!" " Giç bolar" ýaly goşgylary-da okap, ses ýazgylaryny edýär.


text:
Türkmenistanda ilata berilýän ýeňillikleriň ýatyryljagy baradaky habar ýurduň ýaşaýjylarynda we ýerli synçylarda aladaly pikirleri döretdi.
Prezident Berdimuhamedow 6-njy iýunda geçiren iş maslahatynda sosial kömegiň hemmelere däl-de, hakykatda kömege mätäç adamlara berilmelidigini aýdan hem bolsa, Azatlygyň söhbetdeş bolan türkmenistanlylary hökümetiň mätäçlere goldaw berip biljegini sorag astyna alýarlar.
Şol bir wagtda Türkmenistanda işsizleriň anyk sany, ýaşaýyş minimumy ýa-da bazar sebedi obada näçä durýar, şäherde näçe durýar – bular belli bolman galýar.Galyberse, ýylda 10 prosent köpeldilýän aýlyklardan öň bazardaky harytlaryň ençeme esse gymmatlaýandygy, inflaýasiýanyň bolsa örän ýokarydygy aýdylýar.
Hukuk goraýjy Farid Tuhbatullin ýeňillikler ulgamynyň ýatyrylmagynyň Daşoguz welaýatynyň ýaşaýjylaryna has agyr zarba urjakdygyny, sebäbi bu sebitiň sosial, senagat we ykdysady taýdan has yzagalakdygyny, şonuň üçin bu ýeňillikleriň örän köp adama peýdaly bolandygyny, adamlaryň indi birki aýdan töleg hasaplary gelip başlanda näme ederis diýip alada galandygyny aýtdy.
Asly daşoguzly hukuk goraýjynyň tassyklamagyna görä, Daşoguzda adamlaryň aglabasy işsiz ýa-da çem gelen wagtlaýyn iş, gazanç bilen mydar edýär. Şol bir wagtda Tutbatullin sosial kömekleriň anyk adresli bolmalydygyny aýdýar we tutuş ýurt boýunça kömege mätäç adamlaryň juda köp bolmagynyň mümkindigini, Oraza aýynda beýle karara gelmezden öň hakyky kömege mätäç adamlaryň sany anyklanan bolsa, gowy boljagyny belleýär.
Aşgabatly ýazyjy Amanmyrat Bugaýewiň ynanjyna görä, ýeňillikleriň ýatyrylmagy adamlaryň güzeranynyň öňküdenem peselmegine getirer we, öz sözleri bilen aýtsak, ozalam ‘ilatyň esasy gatlagy garyp ýa-da garyplygyň bäri gyrasynda ýa aňry gyrasynda duran adamlar”. Ýöne ol bu kararyň has-da oba ýerlerinde ýaşaýan we köplenç işsiz, ýeňillikli gazyň, toguň hasabyna mellegindäki ýyladyşhanasy, mal-garasy bilen zordan güzeran aýlaýan adamlara zarba bolmagyndan howatyr edýär.
Şeýle-de Bugaýew hökümet häzirki ýeňillikleri ýatyryp, mätäçlere hakykatdanam kömek berse, onda döwlet gaznasyndan häzirki ýeňilliklere harçlanýan serişdeden has köp harajat çykarmaly boljagyny çaklaýar. Ol bu pikirini ýurtda işsizligiň derejesiniň örän ýokary bolmagy, oba hojalygynyň, maldarçylygyňdargamagy bilen delillendirýär.
Mundanam başga, Bugaýew ýeňillikleri ýaşulular maslahatyndaky elçapyşmalar bilen däl-de, uly sosiologik barlag geçirip, bir-bir ýarym ýyl içinde, taýýarlykly ýatyrsalar, adamlara uly kömek boljakdygyny sözüne goşdy.
Türkmenistandaky ýeňillikler sistemasy, mugt gaz, suw we tok düzgüni 1993-nji ýylda ýurduň ilkinji prezidentiS.Nyýazow tarapyndan girizildi we prezident Berdimuhamedow bu düzgüni saklap, 2008-nji ýylda öňdenem arzan benzini hem mugtçulyga goşdy. Emma ol 2014-nji ýylda, ýurduň ykdysady ýagdaýynyň agyrlaşyp başlamagy bilen, hususy ulagly adamlara mugt bermeli eden benzinini ýatyrmaly, ýangyç baharlaryny ençeme esse gymmatlatmaly boldy.
Prezident Berdimuhamedow 6-njy iýunda ýeňillikleriň doly netijesizdigini aýtmazyndan öň olaryň bazara geçilmegine päsgel berýändigini öňe sürüpdi.
Adynyň efirde aýdylmazlygyny soran ýerli synçy, 57 ýaşyndaky aşgabatly žurnalist hakykatdabazara geçilmegine awtoritar dolandyryşyň päsgel berýändigini aýdýar.
“Bir tarapdan, türkmen hökümetiniň ýeňillikler ulgamyndan el çekmek we bazar gatnaşyklaryna geçmegi hakykatdan hem tizleşdirmek kararyna gelmeli boljagy öňden hem bellidi, ikinji tarapdan bu S.Nyazýowyň pensionerleriň çörek pullaryna el urşuny ýatlatdy” diýip, ýerli žurnalist Azatlyk radiosyna aýtdy.


text:
Ministrler Kabinetiniň 11-nji maýda geçirilen mejlisinde döwlet Baştutanyna mekdep okuwçylarynyň tomusky dynç alyş möwsümini guramaçylykly geçirmek boýunça alnyp barylýan işler barada hasabat berildi.
Şu maksatlarda çagalar bilen medeni-dynç alyş çärelerini we dürli sport bäsleşiklerini guramak, mugallymlary we terbiýeçileri seçip almak bilen baglanyşykly meseleler toplumlaýyn çözülýär.
Bilim ministrligi hem-de beýleki edaralaryň wekilleriniň gatnaşmagynda düzülen topar tarapyndan Gökderedäki çagalar dynç alyş we sagaldyş merkezlerinde barlaglar geçirildi. Tomus möwsüminde bir tapgyrda Gökderedäki 14 merkezde, Awazadaky 8 merkezde, welaýatlardaky täze açylan 5 merkezde, şeýle hem öňden hereket edýän 3 merkezde çagalaryň dynç almagy üçin ähli şertler döredildi.
Türkmenistanyň Prezidenti Gurbanguly Berdimuhamedow hasabaty diňläp, ösüp gelýän nesliň abadançylygy we bagtyýar durmuşy baradaky aladanyň Türkmenistanyň döwlet syýasatynyň ileri tutulýan ugurlarynyň biridigini nygtady. Milli Liderimiz mekdep okuwçylarynyň tomusky dynç alyş günlerinde çagalaryň göwnejaý dynç almagy, wagtlaryny şadyýan we gyzykly geçirmekleri üçin ähli şertleriň döredilmelidigini aýdyp, wise-premýere bu babatda anyk tabşyryklary berdi.
Çeşme: turkmenportal.com
Türkmenistanda okuwçylaryň tomusky dynç alyş döwrüne taýýarlyk görülýär
Ministrler Kabinetiniň 11-nji maýda geçirilen mejlisinde döwlet Baştutanyna mekdep okuwçylarynyň tomusky dynç alyş möwsümini guramaçylykly geçirmek boýunça alnyp barylýan işler barada hasabat berildi.


text:
Azerbaýjanyň Demokratik güýçleriň milli geňeşi atly oppozision topary koalisiýanyň prezident Ilham Aliýewiň karary bilen 11-nji aprele bellenen irki saýlawlary boýkot etjegini aýtdy.
Oppozisiýanyň lideri Jamil Hasanli koalisiýanyň saýlawlary boýkot etmek boýunça planyny 6-njy fewralda Reuters agentligine beren interwýusynda mälim etdi.
Saýlaw güni ozal 17-nji oktýabra bellenipdi.
Aliýewiň kararynda saýlaw senesiniň üýtgedilmeginiň sebäpleri mälim edilmedi we onuň Azerbaýjanyň Konstitusiýasyna we saýlaw kodeksine laýyklykda amala aşyrylýandygy aýdyldy.
Oppozision “Musawat” partiýasynyň lideri Arif Hajili irki saýlawlary “Aliýewiň häkimiýetini ýene ýedi ýyla uzaltmak boýunça hereket” diýip atlandyrdy.


text:
Türkmenistanyň Ministrler kabinetiniň başlygynyň orunbasary Orazmyrat Gurbannazarow 1-nji dekabrda geçirilen hökümet mejlisinde prezident Gurbanguly Berdimuhamedowa ýurduň "söwda ulgamyndaky işleriň ýagdaýy, içerki bazaryň ýokary hilli harytlar bilen üpjün edilişi" barada hasabat berdi diýip, TDH habar berýär.
Prezident hasabaty diňläp, “alyjylara hyzmat edilişiniň medeniýetine aýratyn üns bermegiň zerurdygyny, ýurduň ilatynyň isleglerini doly kanagatlandyrmak, söwda nokatlarynda azyk önümleriniň bolçulygyny üpjün etmek üçin ähli zerur tagallalaryň görülmelidigini” belledi.
Şeýle-de neşir döwlet baştutanynyň wise-premýere dekbar aýynda bellenilýän Bitaraplyk baýramçylygynyň öňünden baýramçylyk söwdasyny guramak boýunça anyk görkezmeleri berendigini nygtaýar.
Türkmenistanda soňky ýyllarda dürli azyk önümleriniň yzygiderli gytalýandygy, soňky wagtlarda bolsa un gytçylygynyň we gymmatçylygynyň başlanandygy aýdylýar.


text:
Bäsleşik 2017-nji ýylyň 06-njy iýulyna (06.07.2017) çenli dowam eder.
«Hazar» Konsorsiumynyň Tender komissiýasy «Türkmennebit» Döwlet konserninden hem-de «Mitro International Limited» Kompaniýalaryndan ybarat bolan, öz işini önümleri paýlaşmak şertnamasynyň esasynda «Hazar» çäklerinde (Gündogar Çeleken ýatagy) amala aşyrýan «Hazar» Konsorsiumynyň adyndan Gündogar Çeleken ýatagyndaky Ylalaşylan «Hazar» territoriýasynda dolulygyna gidrawliki göteriji maşynlar bilen enjamlaşdyrylan Sliklaýn (Slickline) desgalaryna hyzmat etmek işlerini ýerine ýetirmek üçin şu Lot boýunça yglan edilen BÄSLEŞIGIŇ MÖHLETINIŇ UZALDYLÝANDYGYNY habar berýär:
DÜŞÜNDIRIŞ: tender boýunça teklipleri we arzalary tabşyrmagyň möhletiniň uzaldylýandygyny nazara alyp, tender teklipleri we oňa gatnaşmak üçin arzalar tender neşir edilen gününden soňky 30 günüň içinde kabul ediljekdir. «Hazar» konsorsiumynyň şu Bäsleşigine gatnaşmaga hem-de bäsleşigiň şertleri bilen tanyş bolmaga isleg bildirýänler şu BILDIRIŞ neşir edilenden soň ýokarda görkezilen senä çenli (ýerli wagt bilen 18-00- a çenli) şu aşakdakylary ýerine ýetirmelidir:
1. Bäsleşige gatnaşmak üçin töleg tölemeli.
Töleg möçberi ABŞ-nyň 250 (iki ýüz elli) dollary möçberde kesgitlenendir. Türkmenistanyň «Uglewodorod serişdeleri hakyndaky» Kanunyna laýyklykda GBS hasaba alynýan däldir.
Töleg rekwizitleri: MAÝTRO INTERNEÝŞNL LIMITED TURKMENISTAN kompaniýasynyň şahamçasy, hasap belgisi 232 030 002 201 849 001 69000
TÜRKMENDAŞARYYKDYSADYBANK salgyt kody 302 341 000 023 korhasap 211 018 401 101 001 0000 3000 МФО 390101 201
SWIFT: SBFETM 22. Bank harajatlary dalaşgäre degişlidir.
2. Bäsleşige gatnaşmak üçin dalaşgär ýazmaça görnüşde arza tabşyrmaly.
3. Bäsleşigiň şertlerini almaly (aşakda görkezilen salgylarda gowşurylýar). Bäsleşigiň şertlerini hem-de lotuň häsiýetnamasyny almak üçin hökmany suratda bäsleşige gatnaşmak üçin töleg tölenendigini tassyklaýan resminama, kompaniýanyň wekiliniň hukuklaryny tassyklaýan resminama, ýazmaça arza tabşyrylmalydyr. Bäsleşige gatnaşmaga isleg bildirýänler goşmaça maglumat almak üçin şu salgylara ýüz tutup bilerler:
1. 744000 Aşgabat ş., Türkmenistan, Andalyp 50/1, 3-nji gat. «Mitro International Limited» Kompaniýasynyň wekilligi. Üns beriň: wekilligiň referenti:
tel.: + 993 12 45 60 95 faks: + 993 12 45 60 96
e-mail: asbmitro@asb.mitro-int.com. asbmitro@mitromos.com
2. 109147 RF, Moskwa, Marksistskaýa köç. jaý 14/16 1-nji bina «Mitro International Limited» Kompaniýasyny Moskwadaky wekilligi Üns beriň: daşary kooperasiýa toparynyň direktory:
tel.: + 7 495 788 55 60 faks: + 7 495 748 32 31 e-mail: mitro13@mitromos.com
Bäsleşik boýunça teklipler görkezilen senä çenli zerur resminamalar tabşyrylan ýagdaýynda seljeriljekdir. «Hazar» Konsorsiumynyň Tender komissiýasy


text:
“Ýaşa we öwren”, örän dogry we dana aýdylan sözler, men 2012-nji okuw ýylyndan bäri mekdepde mugallym bolup işleýärin. Türkmenistanyň Gyzyl Ýarymaý Milli jemgyýetiniň 2016-njy ýylda dowam edýän DIPECHO-IX taslamasy mende uly täsir galdyrdy. Taslamanyň çäginde men toparyň adatdan daşary ýagdaýlar hereket edýän toparynyň agzasy boldum we adatdan daşary ýagdaýlarda we tebigy hadysalarda özüňi alyp barmagyň düzgünleri we ejir çeken adamlara lukmandan deslapky ilkinji kömegi bermek barada iki günlük okuw türgenleşik sapagyny geçdim. Okuw türgenleşik sapaklary örän gyzykly bolup, mende uly täsir galdyrdy. Men ilkinji kömek we adatdan daşary ýagdaýlarda hereket etmek barada, hem-de ol bilimleriň nädip adamlaryň janlaryny halas edip biljekligi barada täze maglumatlary öwrendim. Okatmak usullary mende has uly täsir galdyrdy, esasan hem, okatmagyň interaktiw usulyny men öz tejribämde ulanyp başladym. Men ilkinji kömek we adatdan daşary ýagdaýlarda hereket etmek barada öwrenenlerimi öz okuwçylaryma öwretdim hem-de şeýle bilimleri okuwçylaryma berenligim sebäpli uly kanagatlanma duýgularyny başdan geçiridim, sebäbi ol bilimler gönüden-göni adamlaryň janyny halas etmek bilen bagly bolup durýar. Okuwçylaryň öwrenenlerini tejribede berkitmek maksady bilen, simulýasiýa okuwlary gurnaldy. Okuwçylar altyn düzgünleri öwrendiler: adatdan daşary ýagdaýlarda hiç hili howsala düşmeli däl, mekdep binasyndan çykmak ýollary, nirede ýygnanyşmaly we biri-biriňe nähili kömek etmeli. Bu gün mekdebiň taryhynda ýatdan çykmajak günleriň biri boldy.
Gulnyýazowa Arzuw – Türkmenbaşy şäherindäki 2-nji orta mekdebiň mugallymy.


text:
Orkun UÇAR & Burak TURNA
"METAL ÇABGA" romany
Türkçe ady "Metal Fırtına" ("Металлический шторм")
Türk ýazyjylary Orkun Uçar we Burak Turna tarapyndan ýazylan we 2004-nji ýylda "Timaş" neşirýaty tarapyndan neşir edilen "Metal çabga" atly syýasy-fantastiki romanynda ABŞ-nyñ Türkiýä eden ýaragly hüjüminden söz açylýar.
Roman neşir edilen badyna Türkiýede iñ köp satylan bestseller kitaplaryñ birine öwrüldi.
Romanyñ birinji kitabyndan soñra eseri awtorlaryñ hersi aýratynlykda dowam etdirdi.
♣ Romanyñ Orkun Uçar tarapyndan dowam etdirilen wersiýasy
"Metal çabganyñ" dowamy bolan "Metal çabga-2: Ýitirilen jesedi" Orkun Uçar Burak Turnadan aýratynlykda ýazdy.
Orkun Uçar ikinji kitabyñ yzyndan "Metal çabga-3: Gyzyl böri" romanyny ýazdy. Üçünji kitap Orta Aziýada rus mafiýalaryna garşy alnyp barylan aldym-berdimli göreşi çeper-fantastiki görnüşde suratlandyrýar. Eseriñ dowamy bolan "Metal çabga-4: Turan" romanynda bolsa iki tarapa bölünen dünýäde Türkiýäniñ Günbatar bloguny saýlap alşyndan söz açýar. Bu gezekki garşydaş bolsa türkleriñ gadymky duşmany Hytaý.
Eser "Metal çabga-5: Tañry" romany bilen dowam edýär.
♣ Romanyñ Burak Turna tarapyndan dowam etdirilen wersiýasy
"Metal çabganyñ" dowamy hökmünde Orkun Uçardan aýratynlykda Burak Turna tarapyndan "Metal çabga-2: Halas boluş", "Metal çabga-3: Garşylyklaýyn hüjüm", "Metal çabga-4: Gizlin güýç", "Metal çabga-5: Tümlüge bürenen uruş" "Metal çabga-6: Oýanyş", "Metal çabga-7: Ot gapany" romanlary bilen dowam etdirildi.
"Metal çabgany" kinomatogragiýalaşdyrmak boýunça awtorlyk hukugy 2005-nji ýylda "Özen Film" kinostudiýasy tarapyndan satyn alyndy.
Häzirkizaman türk edebiýatynyñ bestselleri bolan, Orkun Uçar we Burak Turna tarapyndan bilelikde ýazylan "Metal çabga" romany ilkinji gezek türkmen okyjylaryna hödürlenilýär.
Romany türkmen diline Has Türkmen terjime etdi.
Ýakyn günlerde eseriñ türkmen diline geçirilen nusgasyny www.direlisedebiyat.blogspot.ru edebiýat saýtyndan okap bilersiñiz.
Orkun Uçar & Burak Turna "Metal çabga"
Orkun UÇAR & Burak TURNA


text:
Türkmenistanyň baýdagy
Türkmenistanyň baýdagy : 1. Türkmenistanyň Döwlet baýdagy milletiň agzybirliginiň hem garaşsyzlygynyň we döwletiň bitaraplygynyň nyşanydyr.
2.Türkmenistanyň Döwlet baýdagy göniburçluk görnüşindäki mata bölegidir. Baýdagyň uzynlygy onuň ininden bir ýarym esse ulydyr.
Baýdak ýaşyl reňklidir.Gyzyl-gyrmyzy zolakda ýokardan aşak bäş sany esasy haly gölleri bolan ahalteke¸ýomut¸ salyr¸ çowdur¸ ärsary gölleri ýerleşdirilen¸ olar türkmen halkynyň dostlugynyň we jebisliginiň nyşanlarydyr. Olaryň her biriniň daşyna hem haly nagşy aýlanan¸ onuň daşky gyrasy zolagyň gyralary bilen utgaşdyrylan. Gyzyl-gyrmyzy zolagyň aşaky böleginde başlanýan ýerinde bir-birini kesip geçýän we ýokaryk dürli taraplara gönükdirilen iki sany zeýtun pudagy şekillendirilendir. Olaryň her biri aşakysyndan we ýokarkysyndan başgasy jübüt ýerleşen¸ uçlarynda keçilýän ýapraklaryň onusyndan ybaratdyr.
Baýdagyň uly ýaşyl böleginde çep ýokarky burçda ak reňkli ýarymaý we bäş sany ýyldyz şekillendirilendir.


text:
TÜRKMENISTANYŇ KANUNY
Türkmenistanyň käbir kanunçylyk namalaryna üýtgetmeler we goşmaçalar girizmek hakynda
I. Türkmenistanyň şu kanunçylyk namalaryna üýtgetmeleri we goşmaçalary girizmeli:
1. 1997-nji ýylyň 12-nji iýunynda Türkmenistanyň Kanuny bilen tassyklanan, 2010-njy ýylyň 10-njy maýynda Türkmenistanyň Kanuny bilen rejelenen görnüşde tassyklanan Türkmenistanyň Jenaýat kodeksiniň (Türkmenistanyň Mejlisiniň Maglumatlary, 2010 ý., № 2, 28-nji madda, № 4, 72-nji madda; 2011 ý., № 1, 20-nji madda, № 3, 55-nji madda; 2012 ý., № 3, 66-njy madda; 2013 ý., № 4, 77-nji madda; 2014 ý., № 1, 44-nji madda, № 2, 77-nji madda, № 4, 145-nji madda; 2015 ý., № 1, 9-njy madda, № 4, 144-nji madda; 2016 ý., № 2, 98-nji madda, № 4, 163-nji madda; 2017 ý., № 1, 29-njy madda, № 2, 75-nji madda, № 3, 106-njy madda) 108-nji maddasynyň ikinji böleginiň sanksiýasyny şu görnüşde beýan etmeli:
«zähmete hak tölemegiň ortaça aýlyk möçberiniň ýigrimisinden ellisine çenli möçberde jerime salynýar ýa-da iki ýyla çenli möhlete düzediş işlerinde işletmek ýa-da bäş ýyla çenli möhlete azatlykdan mahrum etmek jezasy berilýär.».
2. 2010-njy ýylyň 12-nji martynda kabul edilen «Gümrük gullugy hakynda» Türkmenistanyň Kanunynyň (Türkmenistanyň Mejlisiniň Maglumatlary, 2010 ý., № 1, 15-nji madda; 2011 ý., № 4, 80-nji madda; 2016 ý., № 4, 165-nji madda; 2017 ý., № 2, 76-njy madda) 15-nji maddasynyň 132-nji bendinde «başlangyç hünär bilimi hakynda diplom» diýen sözleri «gümrük taýdan resmileşdirmek boýunça hünärmeniň hünär şahadatnamasyny» diýen sözlere çalşyrmaly.
3. 2011-nji ýylyň 25-nji martynda Türkmenistanyň Kanuny bilen tassyklanylan Türkmenistanyň Jenaýat-ýerine ýetiriş kodeksiniň (Türkmenistanyň Mejlisiniň Maglumatlary, 2011 ý., № 1, 8-nji madda; 2013 ý., № 3, 58-nji madda; 2014 ý., № 1, 42-nji madda; 2015 ý., № 4, 125-nji madda; 2016 ý., № 4, 164-nji madda; 2017 ý., № 1, 14-nji madda) 130-njy maddasynyň birinji bölegini güýjüni ýitiren diýip hasap etmeli.
4. 2013-nji ýylyň 29-njy awgustynda Türkmenistanyň Kanuny bilen tassyklanan Türkmenistanyň Administratiw hukuk bozulmalary hakynda kodeksinde (Türkmenistanyň Mejlisiniň Maglumatlary, 2013 ý., № 3, 52-nji madda, № 4, 76-njy madda; 2014 ý., № 1, 45-nji madda, № 2, 79-njy madda, № 4, 162-nji madda; 2015 ý., № 1, 10-njy madda, № 3, 104-nji madda, № 4, 124-nji we 143-nji maddalar; 2016 ý., № 1, 6-njy, 29-njy we 62-nji maddalar, № 4, 140-njy we 162-nji maddalar; 2017 ý., № 1, 12-nji we 30-njy maddalar, № 2, 74-nji madda; № 3, 105-nji madda, № 4, 147-nji madda):
1) 4-nji maddanyň üçünji böleginde «we dolandyryş» diýen sözleri aýyrmaly;
2) 28-nji maddany şu görnüşde beýan etmeli:
«28-nji madda. Türkmenistanyň Mejlisiniň deputatlarynyň, Adalatçynyň we onuň orunbasarynyň, welaýat, etrap, şäher halk maslahatlarynyň we Geňeşleriň agzalarynyň administratiw jogapkärçiligi
1. Türkmenistanyň Mejlisiniň razylygy bolmasa, Türkmenistanyň Mejlisiniň deputaty tarapyndan edilen administratiw hukuk bozulmalary üçin ol administratiw jogapkärçilige çekilmäge degişli däldir.
2. Türkmenistanyň Mejlisiniň razylygy bolmasa, Adalatçy we onuň orunbasary tarapyndan edilen administratiw hukuk bozulmalary üçin olar kazyýet tertibinde administratiw jogapkärçilige çekilmäge degişli däldir.
3. Halk maslahatlarynyň we Geňeşleriň razylygy bolmasa, welaýat, etrap, şäher halk maslahatlarynyň we Geňeşleriň agzalary tarapyndan edilen administratiw hukuk bozulmalary üçin olar kazyýet tertibinde administratiw jogapkärçilige çekilmäge degişli däldir.»;
3) 29-njy maddanyň üçünji böleginde «Türkmenistanyň Döwlet serhediniň düzgünleri, Türkmenistanyň Döwlet serhediniň üstünden geçiriş ýerlerindäki düzgünler» diýen sözleri «Türkmenistanyň Döwlet serhediniň düzgüni, serhet düzgüni we gözegçilik-geçiriş ýerleriniň düzgüni» diýen sözlere çalşyrmaly;
4) 92-nji maddadan soň şu mazmunly maddany goşmaly:
«921-nji madda. Aldamak ýa-da ynamdan hyýanatly peýdalanmak arkaly maddy zyýan ýetirilmegi
Aldamak ýa-da ynamdan hyýanatly peýdalanmak arkaly zadyň eýesine ýa-da oňa eýelik edýän başga şahsa maddy zyýan ýetirilse, eger bu hereketlerde emlägi ogurlamagyň alamaty bolmasa — binýatlyk mukdaryň birisinden on bäşisine çenli möçberde jerime salynmagyna ýa-da on bäş gije-gündize çenli möhlete administratiw taýdan tussag edilmegine eltýär.»;
5) 175-nji maddanyň birinji böleginde «ýerli häkimiýet» diýen sözleri «häkimiýetiň ýerli» diýen sözlere çalşyrmaly;
6) 388-nji maddany şu görnüşde beýan etmeli:
«388-nji madda. Serhet sebitine gelmegiň we onda bolmagyň kadalarynyň bozulmagy
Serhet sebitine gelmegiň we onda bolmagyň kadalarynyň bozulmagy — duýduryş berilmegine ýa-da binýatlyk mukdaryň 0,2 böleginden 0,5 bölegine çenli möçberde jerime salynmagyna eltýär.»;
7) 388-nji maddadan soň şu mazmunly maddany goşmaly:
«3881-nji madda. Türkmenistanyň serhet gözegçiligi zolagynda, çäk deňzinde we içerki suwlarynda serhet düzgüniniň kadalarynyň bozulmagy
Türkmenistanyň serhet gözegçiligi zolagynda, çäk deňzinde we içerki suwlarynda, serhet derýalarynda, köllerinde we başga suw howdanlarynda serhet düzgüniniň kadalarynyň bozulmagy — binýatlyk mukdaryň birisinden ikisine çenli möçberde jerime salynmagyna eltýär.»;
8) 389-njy maddany şu görnüşde beýan etmeli:
«389-njy madda. Türkmenistanyň Döwlet serhediniň düzgüniniň bozulmagy
Adamlaryň, ulag serişdeleriniň Döwlet serhedinden geçmeginiň hem-de ýükleriň we zatlaryň serhediň üstünden geçirilmeginiň, Türkmenistanyň Döwlet serhedinde hojalyk we beýleki işi alyp barmagyň kadalarynyň bozulmagy — binýatlyk mukdaryň birisinden ikisine çenli möçberde jerime salynmagyna eltýär.»;
9) 389-njy maddadan soň şu mazmunly maddany goşmaly:
«3891-nji madda. Gözegçilik-geçiriş ýerleriniň düzgüniniň bozulmagy
Gözegçilik-geçiriş ýerleriniň düzgüniniň bozulmagy — binýatlyk mukdaryň birisinden ikisine çenli möçberde jerime salynmagyna eltýär.»;
10) 413-nji maddanyň birinji böleginde «ýerli häkimiýet» diýen sözleri «häkimiýetiň ýerli» diýen sözlere çalşyrmaly;
11) 446-njy maddanyň birinji böleginde «92-nji,» diýen sandan soň «921-nji,» diýen sany goşmaly;
12) 452-nji maddanyň mazmunyny şu görnüşde beýan etmeli:
«Türkmenistanyň serhet gullugy edaralary şu Kodeksiň 388—3891-nji maddalarynda göz öňünde tutulan administratiw hukuk bozulmalary barada işlere seredýärler. Türkmenistanyň serhet gullugy edaralarynyň adyndan ygtyýarlyklarynyň çäginde görkezilen işlere seretmäge we administratiw temmisini bermäge şu aşakdaky wezipeli adamlaryň hukugy bardyr:
1) Türkmenistanyň serhet wekilleri, olaryň orunbasarlary, serhet birikmeleriniň başlyklary we serhet gorag gämileriniň serkerdeleri;
2) serhet gözegçilik edaralary boýunça: aýratyn gözegçilik-geçiriş ýerleriniň başlyklary, olaryň orunbasarlary, gözegçilik-geçiriş ýerleriniň başlyklary.»;
13) 514-nji maddanyň ikinji böleginiň 2-nji bendini şu görnüşde beýan etmeli:
«2) serhet goşunlary we serhet gözegçiligi edaralary — serhet gözegçiligi zolagynda, serhet sebitinde serhet düzgünini, gözegçilik-geçiriş ýerleriniň düzgünini we Türkmenistanyň Döwlet serhediniň düzgünini üpjün etmek üçin bellenilen kadalaryň bozulmalary ýüze çykarylanda;»;
14) 515-nji maddanyň ikinji bölegini şu görnüşde beýan etmeli:
«2. Türkmenistanyň Döwlet serhediniň düzgünini, serhet düzgünini ýa-da gözegçilik-geçiriş ýerleriniň düzgünini bozan adam teswirnama düzmek üçin üç sagada çenli tutup saklanylyp bilner, hukuk bozujynyň şahsyýetini anyklamak we hukuk bozulmanyň ýagdaýlaryny takyklamak zerur bolan halatlarynda bolsa — üç gije-gündize çenli tutup saklanylyp bilner, şunda bu barada onuň tutup saklanylan pursadyndan ýigrimi dört sagadyň dowamynda prokurora ýazmaça habar berilýär ýa-da eger hukuk bozujynyň şahsyýetini tassyklaýan resminamalary bolmasa, prokuroryň sanksiýasy bilen ol on gije-gündize çenli tutup saklanylyp bilner.»;
15) 591-nji maddanyň mazmunynda «Türkmenistanyň raýat iş ýörediş kanunçylygynda» diýen sözleri «Ýerine ýetiriş önümçiligi we kazyýet ýerine ýetirijileriniň hukuk ýagdaýy hakynda» Türkmenistanyň Kanunynda» diýen sözlere çalşyrmaly.
II. Şu Kanun resmi taýdan çap edilen gününden güýje girýär.
Türkmenistanyň Prezidenti
Gurbanguly Berdimuhamedow.
Aşgabat şäheri. 2017-nji ýylyň 25-nji noýabry.


text:
Türkmenistanyň Gahrymany, Türkmenistanyň halk artisti, sazly sahnada ajaýyp keşpleriň ençemesini döredip, halkymyzyň çyn ýürekden söýgüsine, abraýa hem-de hormata mynasyp holan artist, türkmen operasynyň ady rowaýata öwrülen aýdymçysy Maýa Kulyýewa 2018-nji ýylyň 27-nji aprelinde 98 ýaşynda aradan çykdy.
Maýa Kulyýewanyň ýüregi we kalby elmydama ylham joşgunyna, yhlasa we ýaşaýşa bolan söýgä beslenendi. Türkmen opera sungatynyň kemala geliş taryhy onuň ady bilen aýrylmaz baglanyşyklydyr. Ol geçen asyryň 40-njy ýyllarynda milli opera sungatynyň ýyl ýazgysyny täze sahypadan ýazyp başlan sungat işgärleriniň hatarynda bolupdy.
Maýa Kulyýewanyň ajaýyp sesi, artistlik zehini, drama ukyby aýdymçy zenana uly meşhurlyk getirdi. Ol öz aýdymlary bilen dünýä ýüzüne aýlanyp, türkmen aýdym-saz sungaty bilen tanyşdyrdy.
Maýa Kulyýewa 1920-nji ýylyň 1-nji maýynda Aşgabat şäheriniň Büzmeýin etrabynda eneden doguldy. 1938 — 1941-nji ýyllarda Moskwanyň P.I.Çaýkowskiý adyndaky döwlet konserwatoriýasynda okap, opera teatrynyň aýdymçysy hünärini ele aldy.
Ol zähmet ýoluna 1941-nji ýylda Magtymguly adyndaky Türkmen döwlet akademiki opera we balet teatrynyň ikinji derejeli artisti bolup başlady. 1945 — 1992-nji ýyllarda şol teatryň ýokary derejeli opera solisti, 1992 — 2001-nji ýyllarda baş režissýory, oýun goýujy režissýory, 2010-njy ýyldan bäri Türkmenistanyň Magtymguly adyndaky milli sazly drama teatrynyň sahna ussady derejesi boýunça drama artisti wezipelerinde işledi.
Maýa Kulyýewanyň ady we bitiren hyzmatlary biziň halkymyzyň hakydasynda hemişelik galar. Türkmeniň saýrak bilbili Maýa Kulyýewa 1943-nji ýylda «Türkmenistanyň at gazanan artisti», 1952-nji ýylda «Türkmenistanyň halk artisti» diýen hormatly atlara, 1955-nji ýylda «SSSR-iň halk artisti» diýen hormatly ada eýe boldy.
Watan öňünde bitiren hyzmatlary, ussatlygy, türkmen sungatynyň ösüşine goşan bahasyna ýetip bolmajak goşandy üçin, Maýa Kulyýewa 2009-njy ýylda «Türkmenistanyň Gahrymany» diýen belent at dakyldy hem-de «Altyn Aý» altyn medaly gowşuryldy.
Ol «Türkmenistanyň Garaşsyzlygynyň 20 ýyllygyna», «Garaşsyz, Baky Bitarap Türkmenistan», «Türkmenistanyň Garaşsyzlygynyň 25 ýyllygyna» ýubileý medallary, şeýle hem «Magtymguly Pyragy» medaly bilen sylaglandy.
2007-nji ýylda Maýa Kulyýewa ýaş sungat işgärlerini ýetişdirmek boýunça halypalyk işi hem-de köp ýyllap çeken döredijilikli we ak ýürekli zähmeti üçin Türkmenistanyň Prezidentiniň «Türkmeniň Altyn asyry» atly bäsleşiginiň ýeňijisi boldy.
Watanyň wepaly gyzy, Türkmenistanyň Gahrymany Maýa Kulyýewa hakyndaky ýagşy ýatlamalar biziň kalbymyzda ebedilik ýaşar.
Merhumyň jaýy jennet bolsun, Allatagala oňa iman baýlygyny bersin.
Gurbanguly Berdimuhamedow,
G.Mämmedowa,
B.Abdyýewa,
P.Agamyradow,
D.Amangeldiýew,
M.Çakyýew,
Ç.Gylyjow,
K.Durdymyradow,
R.Meredow,
M.Meredow,
G.Myradow,
E.Orazgeldiýew.


text:
ТК ТМ 08 tehniki komitetiniň ýygnaklarynyň geçirilen seneleri we işiniň netijeleri:
TDS-ISO/IEC 15416:2000(Е)
«Maglumat tilsimatlary – Awtomatiki anyklaýyş we maglumatlary açyklamak tilsimatlary – Çyzykly şertli belgileriň çap ediliş hilini synag etmegiň düzgünleri – Çyzykly simwollar»
TDS-ISO/IEC 15420:2009(Е)
«Maglumat tilsimatlary – Awtomatiki anyklaýyş we maglumatlary açyklamak tilsimatlary - EAN/UPC çyzykly şertli belgisini simwollaşdyrmagyň düzgünleri»
TDS-ISO/IEC 15426-1:2006(Е)
«Maglumat tilsimatlary – Awtomatiki anyklaýyş we maglumatlary açyklamak tilsimatlary – Çyzykly şertli belgileriň werifikatorlarynyň laýyklygyny barlamagyň düzgünleri – Bölüm 1: Çyzykly simwollar»
TDS-ISO/IEC 16390:2007(Е)
«Maglumat tilsimatlary – Awtomatiki anyklaýyş we maglumatlary açyklamak tilsimatlary – Interleaved 2 of 5 çyzykly şertli belgisini simwollaşdyrmagyň düzgünleri»
TDS-ISO/IEC 16388:2007(Е)
«Maglumat tilsimatlary – Awtomatiki anyklaýyş we maglumatlary açyklamak tilsimatlary – Code 39 çyzykly şertli belgisini simwollaşdyrmagyň düzgünleri»
TDS-ISO/IEC 15417:2007(Е)
«Maglumat tilsimatlary – Awtomatiki anyklaýyş we maglumatlary açyklamak tilsimatlary – Code 128 çyzykly şertli belgisini simwollaşdyrmagyň düzgünleri»
TDS-ISO/IEC 15419:2009(Е)
Maglumat tilsimatlary. Awtomatiki anyklaýyş we maglumatlary açyklamak tilsimatlary. Çyzykly şertli belginiň sanlaýyn görkezmesinde we çap edilmeginde parametrleriň synaglary


text:
Hormatly sergä gatnaşyjylar!
Gadyrly myhmanlar!
Sizi Importyň ornuny tutýan önümçilik tehnologiýalarynyň halkara sergisiniň açylmagy bilen tüýs ýürekden gutlaýaryn! Ýurdumyzyň ykdysadyýetiniň yzygiderli ösdürilmegi, ýokary tehnologiýalara, innowasiýalara daýanýan önümçilikleriň döredilmegi Türkmenistanyň ykdysady syýasatynyň ileri tutulýan möhüm ugurlarynyň biri bolup durýar. Şu gün dabaraly açylýan sergi hem bu ugurda durmuşa geçirilýän işleriň has-da ilerlemeginde uly ähmiýete eýedir diýlip, döwlet Baştutanymyzyň gutlagynda aýdylýar.
Yurdumyzda milli ykdysadyýeti diwersifikasiýa ýoly bilen ösdürmek, onuň köpugurlylygyny gazanmak babatda uly özgertmeler amala aşyrylýar. Daşary ýurtlardan getirilýän harytlaryň ornuny tutýan önümleriň, şeýle hem eksporta niýetlenen önümleriň öndürilişini artdyrmak boýunça Döwlet maksatnamalary kabul edilip, onuň çäklerinde innowasion häsiýetli önümçilikleri giň gerimler bilen döretmek ugrunda düýpli işler alnyp barylýar. «Türkmenistanda dürli görnüşli elektron enjamlaryny öndürýän kärhanalary döretmegiň Döwlet maksatnamasynyň» amala aşyrylmagy hem ýurdumyzyň ykdysadyýetini diwersifikasiýalaşdyrmakda, daşary ýurtlardan getirilýän harytlaryň düzümini kämilleşdirmekde we eksport mümkinçiliklerini artdyrmakda möhüm ähmiýete eye bolýar. Işjeň maýa goýum syýasatynyň netijesinde, ýüzlerçe önümçilik desgalary we medeni-durmuş maksatly binalar gurlup, ulanmaga berilýär.
Bu ugurda alnyp barylýan işler Garaşsyz Watanymyzyň ykdysady kuwwatynyň yzygiderli berkemegini häsiýetlendirýän möhüm görkezijiler bolup durýar. Hormatly adamlar!
Mähriban dostlar!
Durmuş-ykdysady taýdan ösüş maksatnamalarynyň üstünlikli durmuşa geçirilmegi Berkarar döwletimiziň bagtyýarlyk döwründe Türkmenistanyň mundan beýläk hem durnukly ösüşini üpjün etmäge, täze is orunlaryny döretmäge, ilatyň durmuş taýdan goraglylygyny berkitmäge we ýaşaýyş-durmuş şertlerini gowulandyrmaga mümkinçilik berýär. Bu ugurda biz ýokary tehnologiýaly kärhanalary döretmek we importyň ornuny tutýan, eksporta niýetlenen önümçilikleri ýola goýmak boýunça hyzmatdaşlyga uly gyzyklanma bildirýäris.
Häzirki döwürde ýurdumyzyň tebigy baýlyklaryna, ýerli çig mal serişdelerine esaslanýan pudaklar bolan himiýa we nebithimiýa senagatynyň kuwwatyny düýpli artdyrmak, ösen gurluşyk materiallary senagatyny kemala getirmek boýunça taslamalar amala aşyrylýar. Dokma senagatynda täze önümçilikler döredilýär. Agrosenagat pudagynda oba hojalyk önümleriniň öndürilişini hem-de olary ösen tehnologiýalar arkaly saklamak we gaýtadan işlemek arkaly içerki we daşarky bazarlarda ýerlenilişini artdyrmak meýilleşdirilýär. Ulag we aragatnaşyk, ylym hem-de bilim, saglygy goraýyş, sport we syýahatçylyk ulgamlaryny ösdürmek babatdaky meýilnamalarymyz hem hyzmatdaşlygyň ileri tutulýan ugurlary bolup durýar.
Garaşsyz ýurdumyzda amala aşyrylýan döwlet maksatnamalarynda hususy pudaga aýratyn orun berilýär. Döwletimiz tarapyndan berilýän goldawyň netijesinde, hususy telekeçiligiň dürli ugurlarda depginli ösüşleri gazanylyp, milli ykdysadyýetde tutýan orny barha artýar. Ýurdumyzda amala aşyrylýan importyň ornuny tutýan we eksporta niýetlenen önümleriň öndürilişini artdyrmaga gönükdirilen taslamalaryň hem köpüsi hususy telekeçilere degişlidir.
Daşary ykdysady hyzmatdaşlygy amala aşyrmakda Bitarap döwletimiz «açyk gapylar» syýasatyny ýöredýär. Ýurdumyzda söwda-ykdysady gatnaşyklary ösdürmek üçin zerur bolan ähli şertler bar. Öz işine başlaýan halkara sergisine gatnaşyjylaryň özara bähbitli hyzmatdaşlygy, geljege niýetlenen taslamalary ara alyp maslahatlaşmaklary üçin ähli mümkinçilikler döredildi. Çünki, biz Garaşsyz ýurdumyzda giň gerimli taslamalary durmuşa geçirmekde daşary ýurtlar bilen hyzmatdaşlyga gyzyklanma bildirýäris. Şu sergä gatnaşýan kompaniýalary hem önümçilige ýokary tehnologiýalary giňden ornaşdyrmak, bilelikdäki kärhanalary döretmek arkaly netijeli hyzmatdaşlyk etmäge çagyrýarys.
Sergä gatnaşýan hormatly adamlar!
Gadyrly myhmanlar!
Ak mermerli paýtagtymyz Aşgabat şäherinde dabaraly açylýan serginiň häzirki döwrüň talaplaryna laýyk innowasion tehnologiýalary önümçilige ornaşdyrmakda, bu ugurda toplanan tejribeleri alyşmakda, halkara söwda-ykdysady hyzmatdaşlygyny ösdürmekde uly ähmiýetiniň boljakdygyna ynanýaryn.
Siziň ähliňizi Importyň ornuny tutýan önümçilik tehnologiýalarynyň halkara sergisiniň açylmagy bilen ýene-de bir gezek tüýs ýürekden gutlaýaryn!
Size berk jan saglyk, uzak ömür, alyp barýan işleriňizde uly üstünlikleri arzuw edýärin!
http://turkmenistan.gov.tm


text:
Türkmenistanyň başlyklyk edýän döwri üçin Araly halas etmegiň halkara gaznasynyň Ýerine ýetiriji komitetiniň işiniň Meýilnamasy tassyklanyldy
Paýtagtymyzyň “Ýyldyz” myhmanhanasynda Araly halas etmegiň halkara gaznasynyň (AHHG) Müdiriýetiniň mejlisi geçirildi. Ony AHHG-nyň Ýerine Ýetiriji komiteti hem-de ýurdumyzyň Daşary işler ministrligi “Suw serişdelerini serhetüsti dolandyrmak” atly GIZ Sebit Maksatnamasy hem-de Merkezi Aziýadaky Sebit ekologiýa merkezi bilen bilelikde guradylar.
Foruma AHHG-nyň Müdiriýetiniň hem-de Ýerine Ýetiriji komitetiniň agzalary, şeýle hem daşary ýurtlaryň wekiliýetleri-- Gazagystandan, Täjigistandan, Özbegistandan bu guramanyň doly ygtyýarly wekilleri gatnaşdylar.
Ýurdumyzyň käbir pudak ministrlikleriniň we edaralarynyň wekilleriniň hem gatnaşan mejlisinde Türkmenistanyň başlyklyk edýän döwründe AHHG-nyň Ýerine Ýetiriji komitetiniň iş meýilnamasy, Merkezi Aziýanyň döwlet Baştutanlarynyň duşuşygyna taýýarlyk görmek, Aral deňzi sebitindäki ýurtlara ýardam etmek boýunça maksatnamany işläp taýýarlamak, şeýle hem AHHG-nyň müdiriýetiniň nobatdaky mejlisi üçin gün tertibi hakynda meselelere seredildi.
Çykyş edenleriň belleýşi ýaly, suw serişdelerini oýlanyşykly we netijeli peýdalanmak, ilaty arassa agyz suwy bilen üpjün etmek hem-de daşky gurşawy goramak häzirki döwrüň aýratyn ähmiýetli wezipeleri bolup, olara Türkmenistan hem-de hormatly Prezidentimiz Gurbanguly Berdimuhamedowyň hut özi tarapyndan uly üns berilýär. Biziň ýurdumyz 2017-nji ýyldan bäri Araly halas etmegiň halkara gaznasynyň ygtyýarly başlygy bolmak bilen Merkezi Aziýada ekologiýanyň hem-de suw serişdeleriniň sebitdäki döwletleriň durmuş-ykdysady taýdan ösmegine ägirt uly täsirini nazara almak bilen, olary netijeli peýdalanmak babatda uly işleri geçirýär.
Mejlisiň barşynda duşuşyga gatnaşyjylar üstünlikli tejribäniň, iri halkara guramalary bilen özara gatnaşyklaryň esasynda durnukly ösüş hem-de sebitiň suw serişdelerini rejeli peýdalanmak babatda Merkezi Aziýa ýurtlarynyň hyzmatdaşlygyny giňeltmek boýunça meseleleriň giň toparyny ara alyp maslahatlaşdylar.
Türkmenistanyň başlyklyk edýän döwründe AHHG-nyň Ýerine Ýetiriji komitetiniň Iş meýilnamasy gün tertibiniň ilkinji meselesi boldy. Ol Aral ýakasynda durmuş-ykdysady, ekologiýa we suw hojalyk ýagdaýyny gowulandyrmak üçin Aral deňzi sebitiniň ýurtlarynyň hyzmatdaşlygyny ösdürmegi we berkitmegi göz öňünde tutýar.
Ara alyp maslahatlaşmagyň barşynda gaznany esaslandyryjy döwletleriň baştutanlarynyň hem-de gaznanyň müdiriýetiniň geňeşiniň maglumatlaryny taýýarlamak we mejlislerini geçirmek boýunça AHHG-nyň Ýerine Ýetiriji komitetiniň işiniň möhletlerini we düzgünlerini ylalaşmagyň ýörelgeleri yglan edildi.
Aral deňzi sebitiniň ýurtlaryna ýardam etmek boýunça Hereketleriň maksatnamasyna laýyklykda taslamalary işläp taýýarlamak we durmuşa geçirmek boýunça pikir alyşmalar boldy. Bellenilişi ýaly, onuň esasy maksady—BMG-nyň durnukly ösüş maksatlaryny iş ýüzünde amala aşyrmak babatda halkara hyzmatdaşlary bilen gatnaşyklarda suw hojalyk, ekologiýa we durmuş-ykdysady ýagdaýy gowulandyrmak bolup durýar.
Mejlisiň barşynda milli we sebit bilermenler toparlaryny döretmek hakynda çözgüt ylalaşyldy. Olar halkara guramalary we hyzmatdaşlar bilen geňeşmeleri geçirerler, Merkezi Aziýanyň durnukly ösmegi üçin daşky gurşawy goramak boýunça Sebit maksatnamasyny işläp taýýarlamaga ýardam ederler.
Araly halas etmegiň halkara gaznasynyň Ýerine Ýetiriji komitetiniň Döwletara utgaşdyryjy suw hojalyk topary hem-de Durnukly ösüş boýunça döwletara topary bilen alyp barýan işlerini kadalaşdyrmak meselesine aýratyn üns berildi, AHHG-nyň Ýerine Ýetiriji komitetiniň şol toparlar tarapyndan guralýan mejlislere we çärelere gatnaşmagynyň möhümdigi bellenildi.
Şeýle hem mejlisde AHHG-nyň halkara we sebit guramalary, maliýe institutlary, maýadar ýurtlar, ekologiýa gaznalary bilen özara gatnaşyklaryny giňeltmek boýunça meýilnamalar ylalaşyldy.
Birleşen Milletler Guramasy bilen hyzmatdaşlygy işjeňleşdirmek we giňeltmek maksadynda Türkmenistanyň başlyklyk etmeginde AHHG-nyň iş meýilnamasyna Gaznany esaslandyryjy döwletler bilen ylalaşmak boýunça Aral deňzi sebiti üçin BMG-nyň ýörite maksatnamasynyň taslamasyny işläp taýýarlamak meselesi girizildi. Bu maksatnama foruma gatnaşyjylaryň pikirine görä, BMG-niň işiniň aýratyn ugruna öwrülmelidir hem-de AHHG-ny esaslandyryjy döwletleriň, şeýle hem Gaznanyň beýleki hyzmatdaşlarynyň tagallalaryny birleşdirmelidir.
Ara alyp maslahatlaşmagyň barşynda Araly halas etmegiň halkara gaznasynyň işiniň maglumat-seljerme üpjünçiligini gowulandyrmak boýunça çäreler ylalaşyldy. Taraplaryň mowzuklaýyn maslahatlary, simpoziumlary, seminarlary geçirmäge taýýardygy beýan edildi. AHHG-nyň Ýerine Ýetiriji komitetiniň şahamçalarynyň, onuň Aral deňzi sebitinde durmuş-ekologiýa ýagdaýyny sagdynlaşdyrmaga ýardam etmek baradaky ýörite agentlikleriniň we Gaznalarynyň işleri utgaşdyryldy.
Türkmenistanyň başlyklyk edýän döwründe AHHG-nyň Ýerine Ýetiriji komitetiniň iş meýilnamasyny amala aşyrmak gazanylan ylalaşyklara laýyklykda Gaznanyň düzümleriniň hem-de halkara hyzmatdaşlarynyň arasynda işleri utgaşdyrmagyň we maglumatlary alyşmagyň esasynda amala aşyrylar.
AHHG-nyň müdiriýetiniň nobatdaky mejlisiniň gün tertibini ara alyp maslahatlaşmak bilen mejlise gatnaşyjylar Aral deňzi sebitiniň ýurtlaryna ýardam etmek boýunça maksatnamany işläp taýýarlamagyň barşy hem-de şu gün ylalaşylan Hereketleriň meýilnamasy boýunça ýerine ýetirilen işler bilen baglylykda Gaznanyň işiniň aralyk netijelerini jemlemek baradaky meselelere seretmegiň möhümdigini bellediler.
Gün tertibiniň ýokarda görkezilen meselelerini ara alyp maslahatlaşmak bilen Müdiriýetiň agzalary Türkmenistanyň başlyklyk edýän döwründe Araly halas etmegiň halkara gaznasynyň Ýerine Ýetiriji komitetiniň iş meýilnamasy, Merkezi Aziýanyň döwlet Baştutanlarynyň geňeşiniň mejlisine taýýarlyk görmek, Aral deňzi sebitiniň ýurtlaryna ýardam etmek boýunça maksatnamany işläp taýýarlamak hem-de AHHG-nyň Müdiriýetiniň nobatdaky mejlisiniň gün tertibi hakynda Çözgüde gol çekdiler.


text: Ymamnazar demir ýol bekedinde transmilli polat ýoluň — Aziýa halkara demir ýol ulag geçelgesiniň birinji tapgyryny ulanmaga bermek dabarasy boldy. Gatnawlaryň sebit ulgamynyň “altyn halkasyna” öwrüljek Atamyrat — Ymamnazar — Akina täze ýoluň işe girizilmegini alamatlandyrýan dabaralara hormatly Prezidentimiz Gurbanguly Berdimuhamedow we Owganystan Yslam Respublikasynyň Prezidenti Mohammad Aşraf Gani gatnaşdylar. Ozal habar berlişi ýaly, owgan Lideri Türkmenistana sapar bilen geldi we 26—27-nji noýabrda Aşgabatda geçirilen Durnukly ulag ulgamy boýunça Ählumumy maslahata gatnaşdy. Şeýle hem ol döwlet Baştutanymyz bilen duşuşdy. Onda taraplar iki goňşy döwletiň we doganlyk halklaryň däp bolan dostlukly, netijeli gatnaşyklara ygrarlydyklaryny tassykladylar. Duşuşygyň barşynda ýangyç-energetika toplumynda, hususan-da, Türkmenistan — Owganystan — Pakistan — Hindistan gaz geçirijisiniň gurluşygynda hyzmatdaşlyk etmäge gyzyklanma bildirilip, aýratyn ara alnyp maslahatlaşylan meselä öwrüldi. Iri energetika taslamasy bolan bu gaz geçiriji oňa gatnaşyjy ýurtlaryň her biriniň halklaryna we umuman, tutuş sebite abadançylyk getirmäge gönükdirilendir. Türkmenistanyň Prezidenti Gurbanguly Berdimuhamedow tarapyndan öňe sürlen halkara ulag-üstaşyr geçelgelerini döretmek babatdaky taslamalaryň, şol sanda Aziýa halkara ulag geçelgesini döretmek babatdaky başlangyçlaryň hem durmuş-ykdysady taýdan uly netije bermegine garaşylýar. Şol ugur geljekde Hytaýyň demir ýol ulgamyna we onuň üsti bilen Aziýa — Ýuwaş ummany sebitiniň depginli ösýän döwletlerine çykar. Şunuň bilen baglylykda, Atamyrat — Ymamnazar — Akina täze demir ýolunyň ulanylmaga berilmeginiň taryhy ähmiýeti nygtaldy. Bu demir ýoluň ulanmaga berilmegi bilen, iki döwletiň ulag-üstaşyr kuwwatyndan netijeli peýdalanmak, olaryň häzirki zaman halkara ykdysady gatnaşyklar ulgamyna işjeň goşulyşmagy üçin täze mümkinçilikler dörediler. Şu gün irden hormatly Prezidentimiz Gurbanguly Berdimuhamedow dikuçarda Türkmenabat şäherinden “Ymamnazar” bekedine, demir ýoluň açylýan ýerine bardy. Döwlet Baştutanymyzyň yzysüre şu ugur boýunça Owganystanyň Prezidenti ugrady. Demir ýol bekedinde hakyky baýramçylyk hem-de ruhubelentlik ýagdaýy emele geldi. Milli Liderimiziň dikuçary onuň golaýynda gondy. Hemmeler ýurdumyzyň iň täze taryhyna aýdyň sahypalar bolup ýazyljak waka sabyrsyzlyk bilen garaşýarlar. Dabaranyň geçirilýän ýerini Türkmenistanyň we Owganystanyň Döwlet baýdaklary, iki döwletiň Baştutanlarynyň suratlary ýerleşdirilen uly pannolar bezedi. Milli lybasly gyzlar hormatly Prezidentimize ajaýyp gül desselerini gowşurdylar. Milli Liderimizi Ministrler Kabinetiniň Başlygynyň orunbasarlary, harby we hukuk goraýjy edaralaryň ýolbaşçylary mähirli mübäreklediler. Dabara gatnaşyjylaryň hatarynda Durnukly ulag ulgamy boýunça Ählumumy maslahatyň wekilleri, onlarça döwletleriň, daşary ýurtlaryň köpçülikleýin habar beriş serişdeleriniň wekilleri bar. Ýurdumyzyň döredijilik toparlary şanly waka mynasybetli özleriniň döredijilik sowgadyny — köpöwüşginli aýdym-sazly we tansly çykyşlaryny taýýarladylar. Hormatly Prezidentimiz dabaraly ýagdaýda “Ymamnazar” demir ýol bekediniň toý bagyny kesip, binanyň içine girýär we VIP-zala tarap ugraýar. Şondan köp wagt geçmänkä-de Owganystan Yslam Respublikasynyň Prezidenti Aşraf Ganiniň münüp gelen dikuçary gonýar. Milli lybasly oglan we gyz oňa gül desselerini gowşurýarlar. Belent mertebeli myhman demir ýol bekediniň VIP-zalyna geçýär. Bu ýerde hormatly Prezidentimiz Gurbanguly Berdimuhamedow öz kärdeşini mähirli garşylaýar. Türkmenistanyň we Owganystanyň Prezidentleri milli baýdaklaryň öňünde surata düşdüler. Soňra iki ýurduň döwlet Baştutanlary bu ýerde özara söhbet etdiler. Onuň barşynda iki ýurduň arasyndaky dostluk we hyzmatdaşlyk gatnaşyklarynyň ösdürilýändigi, täze demir ýol ugrunyň şol gatnaşyklaryň ýygjam häsiýete eýe bolmagynda möhüm ähmiýetiniň bardygy barada gürrüň edildi. Şeýle hem söhbetdeşligiň barşynda Türkmenistanyň we Owganystan Yslam Respublikasynyň hoşniýetli goňşuçylyk gatnaşyklaryna ygrarlydygy bellenilip, ýurdumyzyň sebitiň döwletlerine, aýratyn-da, goňşy Owganystana hemmetaraplaýyn goldaw bermek, ýurduň durmuş-ykdysady taýdan ösmegine ýardam berýän giň möçberli taslamalary durmuşa geçirmek bilen baglanyşykly meselelere ähmiýet berýändigi aýdyldy. Owganystan Yslam Respublikasynyň Prezidenti Mohammad Aşraf Gani hormatly Prezidentimiziň ýolbaşçylygynda öz ýurduna berilýän kömek-goldaw üçin tüýs ýürekden hoşallyk bildirip, täze demir ýol ulgamynyň diňe bir iki ýurduň däl, eýsem, sebitiň döwletleriniň arasyndaky hoşniýetli hyzmatdaşlyk gatnaşyklarynyň ösdürilmeginde, Owganystanyň ykdysady taýdan galkynmagynda möhüm ähmiýetiniň bardygyny uly guwanç bilen belledi. Hormatly Prezidentimiz Gurbanguly Berdimuhamedow Türkmenistanyň amala aşyrýan daşary syýasatynyň hoşniýetli goňşuçylyk däplerine, ýurduň Bitaraplyk derejesiniň kadalaryna laýyklykda ösdürilýändigini aýdyp, bu ýörelgeleriň mundan beýläk-de kämilleşdiriljekdigine, sebitde parahatçylygyň, howpsuzlygyň we durnukly ösüşiň bähbidine giň möçberli çäreleriň durmuşa geçiriljekdigine ynam bildirdi. Soňra iki ýurduň Baştutanlary täze “Ymamnazar” demir ýol bekediniň nobatçy-dispetçer otagyna geldiler. Bu ýerde dispetçerçilik gullugynyň işgäri bölümiň enjamlaşdyrylyşy, onuň alyp barýan işleriniň aýratynlyklary we bu ýerde ornaşdyrylan täzeçil usullar barada gürrüň berdi hem-de döredilen oňyn mümkinçilikler üçin hormatly Prezidentimize tüýs ýürekden alkyş sözlerini aýtdy. Döwlet Baştutanlary ýurdumyzyň Döwlet gümrük gullugynyň “Ymamnazar” demir ýol bekediniň gümrük bölümine bardylar we onuň işi, bu ýerde oturdylan döwrebap enjamlaryň artykmaçlyklary, şeýle hem gelýän ýükleriň barlagynyň kompýuterleşdirilen usullar arkaly ýerine ýetirilişi bilen tanyşdylar. Nobatçy döwlet Baştutanymyz Gurbanguly Berdimuhamedowa türkmen-owgan serhedinden geçirilýän ýükleriň möçberleri barada hasabat berdi. Täze ýoluň ulanmaga berilmegi bilen, olaryň möçberi artar. Monitorda iberilýän ýükler baradaky maglumatlar, eksport, import we wagon — konteýnerlerde üstaşyr ýükleriň hereketine gözegçilik ulgamynyň işi görkezildi. Türkmenistanyň üsti bilen Owganystana üstaşyr geçirilýän ýükler barada hem maglumatlar beýan edildi. Olaryň möçberi 2016-njy ýylyň on aýynda tutuş 2015-nji ýylyň görkezijisinden ýokary boldy we 278,4 müň tonna barabar boldy. Şunda ýükleriň aglaba bölegi demir ýol arkaly daşaldy. Habar berlişi ýaly, bu ýükleriň düzüminde nebit önümleri agdyklyk edýär, soňra hojalyk we azyk harytlary, ulag serişdeleri we enjamlary, gurluşyk materiallary gelýär. Sebitiň döwletleri babatda Türkmenistan Owganystana demir ýol arkaly gelýän ýükleriň ählisiniň 75 göterimini bu ýurda iberilmegini üpjün edýär. Geçen ýyl bilen deňeşdirilende Türkmenistandan Owganystana iberilýän dürli ýükleriň möçberi hem artyp, 2016-njy ýylda 1,4 million tonnadan gowrak boldy. Olaryň esasy bölegi nebit önümleri we suwuklandyrylan gazdyr. Goňşy ýurda türkmen bugdaýy we bugdaý uny, karbamid we beýleki harytlar hem iberilýär. Umuman, türkmen demir ýollary arkaly şu ýyl eksport — import ýükleriniň 3 million tonnadan gowragy daşaldy. Şunda Eýran, Owganystan, Russiýa, döwletimiziň esasy söwda hyzmatdaşlary bolup durýar. Gümrük gullugynyň nokadyndan başga-da, “Ymamnazar” bekedinde iň täze enjamlar bilen enjamlaşdyrylan weterinariýa we sanitar gözegçiliginiň bölümleri bar. Soňra döwlet Baştutanlary Gurbanguly Berdimuhamedowyň we Mohammad Aşraf Ganiniň bilelikdäki awtoulag kerweni Aziýa halkara demir ýol ulag geçelgesiniň “Atamyrat — Ymamnazar (Türkmenistan) — Akina (Owganystan)” böleginiň açylyş dabarasynyň geçirilýän ýerine tarap ugradylar. Türkmen we owgan Liderleriniň barýan ýolunyň tutuş ugrunda, birnäçe kilometriň dowamynda milli äheňdäki baýramçylyk dabaralary ýaýbaňlandyryldy, şol ýerde ak öýler gurnaldy, folklor toparlary çykyş etdiler. Aýdym-sazyň owazy belentden ýaňlanýar, joşgunly tanslar ýerine ýetirilýär, halk dessurlarynyň äheňleriniň esasynda şadyýan sahnalar ýaýbaňlandyryldy. Bu uly etnografiki kompozisiýa bäş bölümi birleşdirýär. Teatrlaşdyrylan sahna ekerançylyk mowzugyndan başlanyp, öňki döwürlerde oba hojalyk önümçiliginiň alnyp barlyşy, meýdanlaryň özleşdirilişi, hasylyň ýygnalyşy, azyk önümleriniň taýýarlanylyşy beýan edildi. Soňra maldarçylyk ulgamy görkezildi. Çarwadarlaryň däp bolan ýaşaýyş-durmuşy ýaýbaňlandyryldy. Bu ýerde ýüňüň egrilişini, keçäniň we halynyň taýýarlanylyşyny görmek bolýar. Soňra köpsanly dabara gatnaşyjylar gelinalyjy dessuryna tomaşa etmäge mümkinçilik aldylar. Köp asyrlar mundan ozal bolşy ýaly, häzirki wagtda hem bu özboluşly we täsin däp-dessurlar özüniň ruhy-medeni köklerine hem-de gadymdan gelýän maşgala gymmatlyklaryna ygrarly bolan türkmen halkynyň ýaşaýyş-durmuşynyň aýrylmaz bölegi bolup durýar. Ýaýbaňlandyrylan köpöwüşginli gündogar bazary hem ýatdan çykmajak täsir galdyrýar. Bu ýerde halk senetleriniň köp önümleri görkezilýär, senetçileriň ussahanalary ýaýbaňlandyryldy. Kimdir biri azal, beýleki biri bolsa saz gurallaryny ýasaýar, söwdagärler telpekleriň hem-de tahýalaryň, durmuşda ulanylýan zatlaryň söwdasyny edýärler, owadan ýüpek matalar, nagyşlanan gap-gaçlar hem-de küýzeler gözüňi dokundyrýar. Olaryň golaýynda türkmenleriň deňsiz-taýsyz haly önümleri we şaý-sepler bar. Sazyň muşdaklary bagşylaryň hoş owazly aýdymyny üns bilen diňleýärler. Şeýle hem şol ýerde pälwanlar tutluşýarlar we şadyýan milli oýunlar ýaýbaňlandyryldy. Ýoluň ugrunda, serhede çenli uzalyp giden baýramçylyk çykyşlary türkmen toýy bilen tamamlanýar, aýdym-sazlaryň owazy belentden ýaňlanýar, joşgunly tanslar ýerine ýetirilýär, köpsanly gazanlarda milli tagamlar taýýarlanylýar, bolelinligiň alamaty hökmünde saçaklar giňden ýazylýar... Şeýle dabaralara gatnaşýan çapyksuwarly ahalteke bedewleriniň öňe okdurylyp gitmegi bolsa täze durmuşyň depginini hem-de okgunlylygyny alamatlandyrýar. Türkmenler hemişe diňe bir şatlykly maşgala dabaralaryny däl, eýsem, köpçülikleýin, jemgyýetçilik ähmiýetli işleriň, mysal üçin, ýollaryň, köprüleriň, akabalaryň, beýleki iri desgalaryň gurluşygynyň tamamlanmagy mynasybetli wakalary uly toý hökmünde belläp gelýärler. Türkmenistanyň Atamyrat şäherinden Owganystanyň Akina diýen ilatly ýerine çenli täze demir ýoluň hem-de degişli düzümiň gurluşygynyň tamamlanmagynyň hormatyna hem şu gün uly toý tutuldy. Hormatly Prezidentimiz Gurbanguly Berdimuhamedowyň başlangyjy bilen durmuşa geçirilýän bu taslama Türkmenistanyň Demir ýol ulaglary ministrliginiň edaralary tarapyndan amala aşyryldy. Çölüň kyn howa şertlerinde bu ýoly özleşdirmek üçin uly tagallalar we serişdeler gerek boldy. Bu ýerde şeýle hem düzümleýin desgalar, lokomotiw depolary guruldy, goşmaça hem-de gapdal ýollar we beýleki desgalar bina edildi. Türkmen ýol gurluşykçylarynyň ygtyýarynda döwrebap tehnikalaryň we enjamlaryň bolmagy, işleriň sazlaşykly guralmagy bu iri möçberli taslamanyň durmuşa geçirilmegini çaltlaşdyrmaga mümkinçilik berdi. Halkara demir ýol gatnawlarynyň kuwwatyny artdyrmakdan başga-da, täze polat ýollar içerki çäkleri okgunly ösdürmäge hem ýardam edýär. Döwrüň görkezişi ýaly, Garaşsyzlyk ýyllarynda gurlan demir ýollar Türkmenistanyň baýlyklaryny çalt depginler bilen özleşdirmäge hem-de olardan rejeli peýdalanmaga ýardam etdi, ýurdumyzyň sebitlerini durmuş-ykdysady taýdan ösdürmekde möhüm orny eýeledi. Täze ýollar bilen birlikde, çöldäki sebitlere suw we elektrik togy gelýär, aragatnaşyk ulgamlary çekilýär, ýaşaýyş jaýlary hem-de durmuş maksatly desgalar gurulýar. Türkmen hünärmenleri demir ýoluň Ymamnazardan Owganystanyň Akina diýen ýerine çenli bölegini hem gurdular. Iki ýurduň okgunly ösýän söwda-ykdysady hyzmatdaşlygy, şeýle hem täze bilelikdäki düzümleýin taslamalaryň amala aşyrylmagy owgan ykdysadyýetiniň mundan beýläk-de ösdürilmegine, iri durmuş meseleleriniň, şol sanda ilaty iş bilen üpjün etmek bilen baglanyşykly meseleleriň üstünlikli çözülmegine kuwwatly itergi berer, maýa serişdelerini çekmäge ýardam eder, Owganystandaky ýagdaýa oňyn täsir eder. ...Biraz wagtdan soň, iki doganlyk halkyň Liderleri bellenilen ýere barýarlar. Çagalar döwlet Baştutanlaryna gül desselerini gowşurýarlar. Türkmenistanyň Prezidenti Gurbanguly Berdimuhamedow we Owganystanyň Prezidenti Mohammad Aşraf Gani iki ýurduň sungat ussatlarynyň bilelikdäki çykyşyna tomaşa edýärler. Dostlugyň we hoşniýetli goňşuçylygyň iň gowy däplerinde öz beýanyny tapan döwürleriň we nesilleriň arabaglanyşygy köpöwüşginli çykyşlaryň esasyny düzdi. Soňra döwlet Baştutanlary dabaranyň geçirilen ýerinde gurlan çadyra tarap ugraýarlar. Ýoluň açylyş dabarasyna gatnaşyjylar we myhmanlar hem bu ýere ýygnandylar. Çadyryň özi ägirt uly sekizgyraňly ak öýüň görnüşinde gurlupdyr, onuň içiniň diwarlaryny Türkmenistanyň bäş welaýatynyň uly gölleri bezeýär. Alyp baryjylar türkmen we dary dillerinde dabarany açyk diýip yglan edýärler. Gutlag sözleri hem-de täze polat ýoluň halklaryň arasyndaky hoşniýetli gatnaşyklaryň, dostlugyň we doganlygyň gülläp ösmeginiň ýoluna öwrülmegi üçin arzuwlar aýdylýar. Ýygnananlara Aziýa halkara demir ýol ulag geçelgesiniň ähmiýetine bagyşlanan wideorolik görkezildi. Dolandyrylýan çyralaryň 500-sinden hereket edýän şekilleriň döredilmegi hem-de şekiliň multimediýa usulynda görkezilmegi ýokary tehnologiýaly tanyşdyryş dabarasynda täzelik bolup, köpsanly daşary ýurt myhmanlarynda aýratyn täsir galdyrdy. Iki minutlyk şüweleňde howada, edil heýkellere meňzeş şekiller döredildi. Olary diwarlarda, polda we potolokda hem görmek bolýar. Ilki bilen damja peýda bolýar, soňra şöhleden haly dokalýar, onda göller emele gelýär we bularyň ählisi alyslara uzalyp gidýän demir ýola öwrülýär... Wideoşekiller däp bolan türkmen gölleriniň şekillerindäki ekranlarda görkezildi. Onuň şekilleri hatda daşky giňişligi hem gurşap alyp, göýä, wideoşekilleriň üçünji ölçegini döreden ýaly boldy. Wideoşekil taryha, gadymy döwürlere, ýurdumyzyň çäginden Beýik Ýüpek ýolunyň geçen döwürlerine syndan başlandy. Ol üç bölekden ybarat boldy. Onuň birinji böleginde Garaşsyzlyk ýyllarynda Türkmenistanda ulag ulgamynda, hususan-da, demir ýol pudagynda gurlan desgalara syn berildi. Bu ýerde şeýle hem milli Liderimiz Gurbanguly Berdimuhamedowyň baştutanlygynda türkmen paýtagtyndaky Halkara howa menziliniň, Türkmenbaşydaky deňiz portunyň, Aşgabat — Türkmenbaşy awtomobil ýolunyň we beýleki desgalaryň gurluşygy ýaly ägirt uly taslamalaryň amala aşyrylyşy görkezildi. Wideoşekiliň bu görnüşiniň mazmuny häzirki döwürde Türkmenistanyň Ýewropany we Aziýany birleşdirýän möhüm logistiki merkezdigini aýdyňlyk bilen beýan edýär. Roligiň esasy bölegi Aziýa halkara demir ýol geçelgesine, onuň sebitiň ýurtlary üçin ähmiýetine bagyşlanýar. Taslama gatnaşýan döwletleriň täze bazarlara çykmak mümkinçiligine eýe bolýandygy, mundan başga-da, Owganystan üçin durmuş-ykdysady taýdan ösmek, täze şäherleri, kärhanalary gurmak, iş orunlaryny döretmek üçin giň mümkinçilikleriň açylýandygy beýan edilýär. Türkmenistanyň esasy wezipesi bolsa goňşy ýurtlara dünýäniň ulag ulgamyna goşulyşmagyna ýardam etmekden ybaratdyr. Milli ykdysadyýet barada aýdylanda bolsa, täze ýol Lebap welaýatynyň senagat taýdan okgunly ösmegine kuwwatly itergi berer. Kartada Aziýa demir ýol geçelgesiniň Hytaýa, Hindistana, Pakistanyň deňiz portuna çykmak arkaly açýan ýollary aýdyň görkezilýär. Wideoşekiliň şu böleginde Aziýa geçelgesine goşulmak arkaly yklymyň ýurtlarynyň ulag ulgamlaryny baglanyşdyryp biljek esasy ugurlar görkezilýär. Wideoroligiň üçünji böleginde demir ýoluň Atamyrat —Ymamnazar — Akina bölegi, onuň gurluşygynyň barşy, düzümleýin desgalary, şeýle hem Owganystana çekilen elektrik geçirijileri, nebit önümleri saklanýan terminalyň gurluşy barada gürrüň berilýär. Bu ýerde gürrüň täze polat ýol arkaly Lebapda öndürilýän sementi, Seýdiniň nebiti gaýtadan işleýän zawodynda çykarylýan önümleri we beýlekileri ibermegiň mümkinçilikleri barada barýar. Wideorolik görkezilenden soň, hormatly Prezidentimiz Gurbanguly Berdimuhamedowa söz berildi. Şu gün biz sebitiň örän möhüm taslamasy bolan Aziýa halkara demir ýol ulag geçelgesiniň birinji tapgyrynyň — Atamyrat — Ymamnazar — Akina böleginiň açylyş dabarasyna gatnaşýarys diýip, döwlet Baştutanymyz aýtdy. Milli Liderimiz täze demir ýoluň gurluşygyna 2013-nji ýylyň 5-nji iýunynda goňşy doganlyk Täjigistan Respublikasynyň we Owganystan Yslam Respublikasynyň Prezidentleriniň gatnaşmagynda badalga berlendigini ýatladyp, geçen döwürde türkmen demirýolçularynyň tutanýerli zähmeti netijesinde köp işleriň edilendigini belledi. Uzynlygy 88 kilometr bolan ýoluň ugrunda 256 we 363 metre barabar iki sany uly köpri guruldy. Gülüstan we Ymamnazar menzilleri, täze beketler hem-de zerur bolan tehniki we durmuş maksatly desgalaryň birnäçesi işe girizildi. Beýik ýüpek ýoluny täzeden dikeldýän bu ýol, nesip bolsa, berkarar döwletimiziň ulag-üstaşyr geçiriş kuwwatyny has-da artdyrar. Ýewropa, Aziýa — Ýuwaş ummany we Günorta Aziýa ugry boýunça örän möhüm halkara geçelgesine öwrüler. Sebitiň döwletleri bilen netijeli söwda-ykdysady hyzmatdaşlygy berkitmäge ýardam berer. Millionlarça adamlaryň bähbitlerine, ählumumy parahatçylyga we abadançylyga hyzmat eder diýip, döwlet Baştutanymyz aýtdy. Garaşsyzlygymyzyň 25 ýylynyň içinde döwletimiziň ulag üpjünçilik ulgamlary çalt depginler bilen ösdi diýip, hormatly Prezidentimiz Gurbanguly Berdimuhamedow sözüni dowam etdi. Pudagy ösdürmegiň konsepsiýasyna laýyklykda, gysga wagtyň içinde iri halkara taslamalary amala aşyryldy. Netijede, ýurdumyzda demir ýol, awtomobil, howa we suw ulaglary arkaly amatly we howpsuz, halkara ulag geçelgeleri döredildi. Bu bolsa, sebitde durnukly ösüşi — halklaryň arasynda hoşniýetli gatnaşyklaryň ösmegini, syýasy-medeni hyzmatdaşlygyň berkemegini, söwda-haryt dolanyşygynyň möçberleriniň artmagyny üpjün edýär. Gazagystan — Türkmenistan — Eýran halkara demir ýol geçelgesi hem şeýle taslamalaryň biridir. Merdana türkmen demirýolçulary bu möhüm taslamany üstünlikli durmuşa geçirmegi başardylar diýip, milli Liderimiz nygtady. Aziýa halkara demir ýol ulag geçelgesiniň birinji tapgyry bu aýdylanlara ýene-de bir gezek aýdyň şaýatlyk edýär. Täze demir ýoluň gurulmagy bilen, Owganystanyň, Täjigistanyň, Hytaýyň, Hindistanyň, Pakistanyň we Aziýa-Ýuwaş ummany sebitleriniň ýurtlary üçin giň mümkinçilikler açylýar. Eýrana, Gazagystana, Russiýa Federasiýasyna, Azerbaýjana we Ýewropa ýurtlaryna iberilýän ýükleriň artdyrylmagyna amatly şertler döredilýär. Şeýle hem Türkmenistany Ýewraziýa sebitinde «polat ýollaryň» uly çatrygyna, iri ulag-üstaşyr merkezine öwürýär. Dostluk we hyzmatdaşlyk ýoluna öwrüljek bu taslamanyň geljegi örän uludyr. Ol Birleşen Milletler Guramasy, Şanhaý Hyzmatdaşlyk Guramasy, Garaşsyz Döwletleriň Arkalaşygy, Ykdysady Hyzmatdaşlyk Guramasy ýaly, iri halkara we sebit guramalarynyň derejesinde alnyp barylýan hyzmatdaşlygy has-da berkitmäge ýardam eder. Sebitimizi Ýewraziýanyň günortasynda durnukly ösüşi üpjün etmekde berk ulgam, geljegi uly ykdysady hyzmatdaş, möhüm ähmiýeti bolan iri ulag-üstaşyr çatrygy hökmünde öňe çykarar. Ösen ulag-üstaşyr düzümlerini döretmek biziň ileri tutýan strategik wezipämizdir diýip, hormatly Prezidentimiz Gurbanguly Berdimuhamedow aýtdy we şoňa görä-de, ýakyn günlerde sebitiň iri inženerçilik taslamalarynyň ýene-de biri bolan Amyderýanyň üstünden geçýän demir ýol we awtomobil köprüleriniň hem ulanmaga beriljekdigini habar berdi. Milli Liderimiz häzirki wagtda ýurdumyzda amala aşyrylýan ykdysady özgertmeleriň halkymyzyň ýaşaýyş derejesini has-da ýokarlandyrmaga gönükdirilýändigini, türkmenistanlylaryň asuda we abadan durmuşyny üpjün edýändigini nygtap, goňşy ýurtlaryň ykdysadyýetini hem-de durmuş düzümini ösdürmäge hem mümkinçilik berýändigini belledi. Şu gün Atamyrat — Ymamnazar — Akina halkara demir ýolunyň açylan senesi hökmünde taryha ebedilik girer. Bu ýol ykdysady bähbitlerden başga-da, döwletleriň arasynda hoşniýetli goňşuçylyk gatnaşyklaryny berkitmäge hem uly ýardam eder diýip, döwlet Baştutanymyz aýtdy we hemmeleri şu günki şanly waka bilen tüýs ýürekden gutlady we taslama gatnaşýan ýurtlaryň doganlyk halklaryna bolsa, parahatçylyk, abadançylyk we gülläp ösüş arzuw etdi. Owganystanyň Prezidenti Mohammad Aşraf Ganä söz berilýär, ol çykyşynyň başynda Türkmenistanyň Prezidentine şu günki taryhy waka mynasybetli türkmen dilinde hoşallygyny beýan etdi. Belent mertebeli myhman ulag ýollarynyň ähli görnüşlerini — deňiz we gury ýer, ulgamy emele getirýän demir ýollaryny sazlaşykly ösdürmek nukdaýnazaryndan Türkmenistan üçin, Owganystan üçin, tutuş Aziýa, tutuş dünýä üçin hem şu günki taryhy wakanyň möhümdigine ünsi çekdi. Aşgabatda geçirilen Durnukly ulag ulgamy boýunça Ählumumy maslahatda Türkmenistanyň Prezidenti Gurbanguly Berdimuhamedow Aziýada uly özgerişlikleriň bolup geçjekdigini aýtdy diýip, Aşraf Gani sözüni dowam edip, şol özgerişlikleriň bolmagyna Türkmenistanyň guran täze demir ýoly hem ýardam eder diýip belledi. Owgan halky doganlyk döwletiň ýöredýän, uly netijeleri getirýän oýlanyşykly daşary syýasatyna ýokary baha berýär, Türkmenistanyň Bitaraplyk derejesine hormat we buýsanç duýgusy bilen garaýar. Onuň üstünliklerini öz ýeňişleri hökmünde kabul edýär. Çünki oňat goňşuly bolmak uly bagtdyr, Türkmenistan bolsa biz üçin hoşniýetli goňşy we ygtybarly dost bolup durýar diýip, Owganystanyň Baştutany belledi. Siziň döwletiňiz gysga döwrüň içinde tutuş Aziýa üçin üns merkezine öwrüldi, başy başlanan beýik işler üstünlikli dowam eder hem-de goňşy döwletlere hem uly peýda getirer diýip, Prezident Mohammad Aşraf Gani belledi. Şu gün biz Türkmenistan — Owganystan demir ýoluny seplemek dabarasyna gatnaşýarys. Geljekde bolsa bu ýol Akinadan Hindistana çenli, soňra Günorta Aziýa çenli baryp ýeter. Owgan Lideri türkmen demir ýolçularyna çäksiz hoşallyk bildirip, olaryň hormatly Prezidentimiz Gurbanguly Berdimuhamedowyň ýolbaşçylygynda çeken zähmeti uly tarypa mynasypdyr diýip belledi. Biz öňde goýan maksadymyza ýetdik hem-de ýene öňe gitmegi maksat edinýäris diýip, Prezident Mohammad Aşraf Gani belledi. Indi biziň esasy wezipämiz owgan welaýatlarynyň arasynda ýollary gurmakda jemlenýär. Geljekde şeýle ýollar Turgunda we Bathyza barar. Şu günki waka hormatly Prezident Gurbanguly Berdimuhamedowyň biziň sebitimizi düýpli özgertmäge gönükdirilen syýasatynyň netijesidir. Türkmen Lideriniň başyny başlaýan taslamalary tebigy gazyň Siziň ýurduňyzdan Pakistanyň we Hindistanyň sarp edijilerine baryp ýetmegine mümkinçilik döredip, adamlaryň durmuşyny ýeňilleşdirer we gowulandyrar. Taslamalaryň ýene-de biri elektrik energiýasyny Owganystana we Pakistana ibermegi göz öňünde tutýar. Olaryň amala aşyrylmagy Aziýa döwletleriniň ykdysadyýetini berkidip, ýagtylyk we ýylylyk alyp geler. Owganystanyň Baştutany şu gün taryhy ähmiýetli gündür, bu gün sebitiň durnukly ulag ulgamynyň düýbi tutuldy diýip belledi. Belent mertebeli myhman çykyşyny “Ýaşasyn Türkmenistan we Owganystan dostlugy!” diýen sözler bilen jemledi. Soňra “Ymamnazar” bekedini adybir gümrük nokadynda gurlan hem-de şu gün işe girizilýän täze nebit önümlerini kabul edýän, saklaýan we ugradýan terminal bilen ýörite teleköpri arkaly birleşdirýän göni alyp görkeziliş başlanýar. Terminalyň hünärmeni teleköpri arkaly hormatly Prezidentimizden bu möhüm desgany işe girizmek üçin ak pata bermegi haýyş edýär. Döwlet Baştutanymyz Gurbanguly Berdimuhamedow terminalyň açylyşyna ak pata berýär. Onda işiň alnyp barlyşy şol ýerdäki monitorlarda göni ýaýlymda görkezilýär we täze desga barada maglumatlar berilýär. Döwrebap enjamlar bilen enjamlaşdyrylmagy terminala bir wagtyň özünde nebit önümleriniň 540 müň tonnasyny ýa-da bir gije-gündizde 2 müň tonna ýangyç serişdelerini kabul etmäge, saklamaga we ugratmaga mümkinçilik berýär. Şol ýerde dabara gatnaşyjylara ýörite gurnalan monitorlarda ýangyç daşaýan wagonlar arkaly terminala nebit önümleriniň getirilişi we kabul edilişi, şeýle hem nebit önümleriniň owgan serhedinde ýangyç daşaýan ýük awtoulaglara ýüklenilişi görkezilýär. Soňra dabarany alyp baryjylar döwlet Baştutanlaryny Atamyrat — Ymamnazar — Akina demir ýolunyň “altyn birikmesini” berkitmäge çagyrýarlar. ...Taryhy pursat gelip ýetýär. Türkmenistanyň we Owganystanyň Prezidentleri türkmen-owgan serhediniň geçýän ýerinde demir ýoluň “altyn birikmesini” berkitmek dabarasynyň geçirilýän ýerine barýarlar. Dabara gatnaşyjylaryň şowhunly el çarpyşmalary astynda Prezidentler Gurbanguly Berdimuhamedow we Aşraf Gani demir ýoluň “altyn birikmesindäki” nurbady towlaýarlar. “Altyn birikme” berkidilen badyna täze ýol boýunça otly ýöräp ugrady. Türkmenistanyň we Owganystanyň Liderleri ýükli demir ýol düzüminiň Owganystanyň çägine geçişini synlaýarlar. Otlynyň düzümi türkmen önüm öndürijileriniň önümleri ýüklenen 46 wagondan ybarat bolup, olaryň onusyna un, şonça möçberdäkisine däne (hersinden 680 tonna) we ýene-de 10-syna sement ýüklenildi. Beýleki ýükleriň hatarynda kükürt, karbamid bar. Süýji-köke önümleri aýratyn ýük boldy. Häzirki zaman şertlerinde ulag-aragatnaşyk düzümi milli, sebit we dünýä möçberinde durnukly ösüşiň esasy şertleriniň biri bolup durýar. Hormatly Prezidentimiz Gurbanguly Berdimuhamedow halkara ulag ýollarynyň möhüm çatrygynda ýerleşýän we ägirt uly üstaşyr kuwwatyna eýe bolan ýurduň baştutany bolmak bilen, ulag ulgamynda iri möçberli taslamalaryň ençemesiniň başyny başlady. Bu taslamalar ählumumy parahatçylygyň, abadançylygyň we ösüşiň bähbidine oňyn hyzmatdaşlygy pugtalandyrmaga we giňeltmäge gönükdirilendir. Atamyrat — Ymamnazar — Akina demir ýolunyň gurluşygy hem doganlyk Owganystanyň durmuş-ykdysady taýdan dikeldilmegine, onuň sebit we halkara hyzmatdaşlygyna giňden goşulyşmagyna ýardam bermelidir. Demir ýoluň bu bölegi biziň ýurdumyz üçin hem uly ähmiýete eýedir. Häzirki wagtda bu ýerde, Lebap welaýatynda iri senagat merkezi döredilýär. Bu sebitde ägirt uly senagat kärhanasy — kaliý dökünlerini öndürýän dag-magdan baýlaşdyryjy toplumy gurulýar. Milli ykdysadyýetimizi diwersifikasiýa ýoly bilen ösdürmek, ýurdumyzyň himiýa senagatynyň kuwwatyny artdyrmak boýunça durmuşa geçirilýän maksatnamalar babatda bu önümçilik toplumyna möhüm orun degişlidir. Bu ýokary tehnologiýaly kärhananyň ulanmaga berilmegi täze iş orunlaryny döretmäge mümkinçilik berer, Lebap welaýatynyň we tutuş ýurdumyzyň mundan beýläk-de durmuş-ykdysady taýdan okgunly ösmegi üçin giň mümkinçilikleri açar. Garlygyň kaliý duzlaryna baý bolan ýatagy bu kärhana üçin çig mal binýady bolup hyzmat edýär. Soňra döwlet Baştutanlary taryhy waka mynasybetli toý sadakasynyň geçirilýän ýerine tarap ugradylar. Ýolugrunda Türkmenistanyň we Owganystanyň Prezidentleri iki doganlyk halkyň özboluşly medeni we sungaty bilen ýakyndan tanyşdyrmaga mümkinçilik berýän sergini uly gyzyklanma bilen synlaýar. Sergide dürli çeperçilik senetleriniň ussatlarynyň täsin önümleri we eserleri, amaly-haşam sungatynyň eserleri — sünnälenip dokalan halylar, milli şaý-sepler we beýleki zatlar görkezildi. Sergide muzeý gymmatlyklaryna — etnografiki gymmatlyklara hem-de nakgaşlyk suratlaryna mynasyp orun berildi. Bu ýerde şeýle hem Türkmenistanyň Döwlet çeperçilik akademiýasynyň talyplarynyň işleri, milli Liderimiz Gurbanguly Berdimuhamedowyň howandarlygynda giňden taýýarlyk görülýän Aziada — 2017-niň nyşany şekillendirilen dürli sowgatlyk önümleri goýuldy. Sergide türkmen we owgan milli saz gurallaryny görmek, olaryň owazyny diňlemek üçin mümkinçilik döredildi. Halk sazandalary şol gurallarda ussatlyk bilen ajaýyp sazlary ýerine ýetirdiler. Mundan başga-da, serginiň aýry-aýry bölümlerinde ýurdumyzyň dürli tebigy serişdeleri we peýdaly gazylyp alynýan baýlyklary, Türkmenistanyň senagat zawodlarynyň we dokma fabrikleriniň çykarýan önümleri görkezildi. Onuň golaýynda ähli welaýatlaryň we Aşgabat şäheriniň ak öýleri ýerleşdirildi, şol ýerde dürli tagamlar taýýarlanyldy. Her bir sebite mahsus bolan aýdym-sazlar belentden ýaňlandy. Ak öýleriň öňünde üstüne haly düşelen sekiller ýerleşdirildi. Bu ýerde gadymy däp-dessurlar janlandyryldy, el işleri görkezildi. Toý sadakasy tamamlanandan soň, milli dessura görä, doga-dileg edildi. Soňra Türkmenistanyň we Owganystanyň Prezidentleri özlerine garaşyp duran otla tarap ugraýarlar. Otly türkmen-owgan serhedinden goňşy ýurduň çäginde ýerleşen Akina demir ýol bekedine tarap ugraýar. Döwlet Baştutanlary bu ugur boýunça otlynyň ilkinji ýolagçylary boldular. Bu ýerde döwlet Baştutanlary dabaraly ýagdaýda “Akina” demir ýol bekediniň toý bagyny kesýärler. Soňra dabaralar zalynda Türkmenistanyň we Owganystanyň Prezidentleri söz sözlediler. Akinada geçirilen dabaralaryň çäklerinde hormatly Prezidentimiz Gurbanguly Berdimuhamedowa iki goňşy halkyň arasyndaky dostluk gatnaşyklaryny we hyzmatdaşlygy ösdürmäge goşan uly şahsy goşandy üçin Owganystanyň iň ýokary sylaglarynyň biri bolan “Gazy Mohammad Akbar Han” atly Döwlet medaly bilen sylaglamak dabarasy boldy. Duşuşygyň ahyrynda Türkmenistanyň Prezidenti Gurbanguly Berdimuhamedow we Owganystan Yslam Respublikasynyň Prezidenti Mohammad Aşraf Gani dostlarça hoşlaşyp, birek-birege parahatçylyk, abadançylyk we goňşy halklara gülläp ösüş arzuw edip, täze mümkinçilikler açylýan netijeli hyzmatdaşlygyň mundan beýläk hem üstünlikli ösdüriljekdigine ynam bildirdiler. Türkmenistanyň Baştutany dikuçarda demir ýoluň “Akina” bekedinden Türkmenabat şäherine ugraýar. Şol gün hormatly Prezidentimiz Gurbanguly Berdimuhamedow Aşgabada gaýdyp geldi. Türkmenistanyň Döwlet habarlar agentligi